Diari Oficial de la Generalitat Valenciana


Sumari del DOGV 5890, del 11-11-2008 (2008/13033)

ORDE 24 d'octubre de 2008, de la Conselleria d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13633


Data del document
:   24-10-2008

Organisme emissor
:   Conselleria d'Educació

Tipus de document
:   Ordre

Correcció d'errades

Anàlisi jurídica

 Descriptors 

:   * projecte d'investigació
    * suport econòmic
    * assignació per estudis
    * centre d'investigació
    * personal d'investigació
    * investigació científica
    * universitat

ORDE 24 d'octubre de 2008, de la Conselleria d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana. [2008/13140]  
El nou estatut d'autonomia (Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana) en l'article 52.2 preveu que la Generalitat fomentarà el seu propi sistema de ciència i tecnologia, promovent la seua articulació i la cooperació entre els seus agents a fi de fomentar el desenrotllament tecnològic i la innovació per a recolzar el progrés i la competitivitat empresarial de la Comunitat Valenciana. Per això, l'article 79.1 establix que la Generalitat fomentarà la cooperació entre els agents públics i privats que constituïxen el sistema valencià d'investigació, desenrotllament i innovació.  
El progrés econòmic, científic i tecnològic de les últimes dècades ha establit amb claredat que la generació de riquesa i de benestar social es vincula inexorablement a la capacitat de generar coneixement a través de la investigació de qualitat i de convertir-lo en tecnologia i utilitats per a transferir-lo eficaçment al teixit productiu.  
Per això, el Programa 542.50 Innovació, Transferència i Suport a Infraestructures, que s'inclou en els pressupostos de la Generalitat per a cada exercici, establix i dota un sistema d'ajudes a la investigació que té entre els seus objectius bàsics incrementar la investigació de qualitat i afavorir el màxim nivell d'excel·lència dels grups d'investigació, i fomentar la formació, el perfeccionament, la intercomunicació del personal investigador i la difusió de la investigació, i l'enfortiment de la capacitat competitiva del sistema valencià d'I+D.  
Així mateix, el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat, el Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana i el Decret 18/2004, de 13 de febrer, del Consell de la Generalitat, de creació del Registre Telemàtic i Regulació de les Notificacions Telemàtiques de la Generalitat, establixen i regulen la utilització de mitjans telemàtics en les actuacions administratives, considerant expressament les ajudes que es convoquen en esta orde com a procediments i tràmits susceptibles de la tramitació a través del Registre Telemàtic de la Generalitat.  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, vista la proposta de la Direcció General de Política Científica,  
ORDENE  
Article 1  
Convocar les beques i ajudes que a continuació s'assenyalen, i aprovar les bases per les quals es regirà la seua concessió, que s'inclouen com a annexos de la present orde:  
1) Normes generals de procediment d'aplicació a tots els annexos de la present orde (annex I)  
2) Beques i ajudes per a la formació de personal investigador de caràcter predoctoral (annex II)  
3) Beques per a estades de becaris i contractats predoctorals en centres d'investigació fora de la Comunitat Valenciana (annex III)  
4) Beques per a la formació de personal investigador en organismes d'investigació de la Comunitat Valenciana, dins del Programa Santiago Grisolía (annex IV)  
5) Ajudes per al suport a la formació de personal investigador (annex V)  
6) Beques per a estades en centres d'investigació radicats fora de la Comunitat Valenciana, dirigides a professors i investigadors dels organismes d'investigació (annex VI)  
7) Ajudes per a recolzar la contractació de doctors per part d'organismes d'investigació (annex VII)  
8) Ajudes per a l'organització i difusió de congressos i jornades de caràcter científic, tecnològic, humanístic o artístic (annex VIII)  
9) Ajudes per a la realització de projectes d'I+D per a grups d'investigació emergents (annex IX)  
10) Programa Prometeu per a grups d'investigació d'excel·lència (annex X)  
11) Ajudes per a la formació de personal de suport en organismes d'investigació de la Comunitat Valenciana, del programa Gerónimo Forteza (annex XI)  
12) Ajudes complementàries per a projectes d'I+D+i (annex XII)  
13) Ajudes per a la renovació d'estades de doctors en centres d'investigació d'excel·lència de la Comunitat Valenciana (annex XIII)  
Article 2  
Esta convocatòria arreplega accions a desenrotllar durant l'any 2009. Les concessions estaran condicionades a l'existència de crèdit adequat i suficient per a això en els pressupostos de la Generalitat per a l'any 2009. La convocatòria es finançarà a càrrec de les línies T4015 i T5768 del Programa Pressupostari 542.50 Investigació, Transferència Tecnològica i Suport a Infraestructures, del pressupost de gastos de la Generalitat.  
En compliment del que preveu l'article 47.11 del Decret Legislatiu de 26 de juny de 1991, del Govern Valencià, pel qual s'aprova el Text refós de la Llei d'Hisenda Pública de la Generalitat Valenciana, i d'acord amb el que establisca la Llei de Pressupostos de la Generalitat per a l'any 2009, per orde de la Conselleria d'Educació es donarà publicitat a l'import global màxim destinat a la concessió de les ajudes previstes en la present disposició.  
El pagament anticipat serà possible si la Llei de Pressupostos de la Generalitat per a l'any 2009 així ho establix.  
DISPOSICIÓ ADDICIONAL  
S'ha aplicat el que disposa el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les ajudes que es convoquen en la present orde no estan subjectes a l'article 87.1 del Tractat Constitutiu de la Comunitat Europea, per les seues característiques, per tractar-se d'activitats primàries dels organismes d'investigació, i per anar dirigides a un col·lectiu que no complix el requisit de l'avantatge econòmic per a una empresa, per tant no es produïx falsejament de la competència que afecte els intercanvis comercials entre els estats membres.  
DISPOSICIONS FINALS  
Primera  
Es faculta el director general de Política Científica perquè dicte les resolucions necessàries per a l'aplicació, desplegament i interpretació de la present orde, i es delega en ell la facultat per a resoldre la concessió o denegació de les beques i ajudes a què es referix esta convocatòria, l'autorització i disposició del crèdit, i la formulació de propostes de pagament d'estes, i la resta d'actes de gestió comptable per a l'execució de la resolució.  
Segona  
La present orde produirà efectes des de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 24 d'octubre de 2008  
El conseller d'Educació,  
ALEJANDRO FONT DE MORA TURÓN  
ANNEX I  
Normes generals de procediment d'aplicació   
a tots els annexos de la present orde  
1. Objecte i àmbit de la convocatòria  
L'objecte de la present convocatòria és regular el procediment de concessió, en règim de publicitat, objectivitat i concurrència competitiva, dels diferents tipus de beques i ajudes que s'especifiquen en els annexos corresponents.  
2. Sol·licituds   
1. Els models d'impresos normalitzats (sol·licituds i la resta de documentació) estaran disponibles en la següent adreça d'Internet: http://www.edu.gva.es.  
2. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació. Els sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada omplides amb les corresponents firmes originals, en qualsevol dels llocs assenyalats en l'article 38.4 en la Llei 30 /1992, de 26 de novembre, modificada per la Llei 4/1999, de Règim Jurídic de les Administracions Públiques i Procediment Administratiu Comú. En el cas que els sol·licitants opten per presentar la seua sol·licitud en una oficina de correus, ho faran en sobre obert perquè cada imprés siga datat i segellat per separat pel personal de correus abans de ser certificat.  
3. La presentació de la sol·licitud comportarà l'autorització a l'òrgan gestor per a demanar els certificats a emetre per l'Agència Estatal d'Administració Tributària, per la Tresoreria General de la Seguretat Social i per la Conselleria d'Economia, Hisenda i Ocupació que acrediten el compliment pel sol·licitant de les seues obligacions tributàries i amb la Seguretat Social, en els termes establits en l'article 22.4 del Reglament de la Llei General de Subvencions aprovat per Reial Decret 887/2006 de 21 de juliol. No obstant això, els que sol·liciten estes ajudes i beques podran acreditar directament el compliment de les mencionades obligacions per mitjà de l'aportació de les certificacions corresponents. Estan exonerades d'esta obligació les beques o ajudes d'esta convocatòria destinades expressament a finançar estudis, quan es perceben directament per les persones individuals beneficiàries.  
4. La sol·licitud s'adjuntarà a l'alta, referida a l'exercici corrent, o últim rebut de l'Impost sobre Activitats Econòmiques, completat amb una declaració responsable de no haver-se donat de baixa en la matrícula de l'esmentat impost. Quan el sol·licitant n'estiga exempt, acreditarà esta circumstància per mitjà de declaració responsable.  
5. La fitxa de manteniment de tercers amb les dades de domiciliació bancària.  
6. La declaració responsable de no estar incursos en les prohibicions previstes en l'article 13 de la Llei 38/2003 General de Subvencions.  
7. En el cas d'entitats privades, llevat que la documentació ja es trobe en poder de l'administració actuant, a l'imprés de sol·licitud s'adjuntarà la còpia dels estatuts o de la documentació acreditativa de la constitució de l'entitat sol·licitant, i la còpia del document acreditatiu de la representació legal de la persona que dóna conformitat a la sol·licitud en nom de l'entitat sol·licitant, així com la fotocòpia del seu DNI (en el cas de no utilitzar la via de presentació telemàtica amb firma electrònica avançada). D'altra banda, estes entitats hauran d'acreditar el compliment de la normativa sobre integració laboral de persones amb discapacitat o, si és el cas, l'exempció de la dita obligació, segons el que preveu l'article 7 de la Llei 11/2003, de 10 d'abril, sobre l'Estatut de les Persones amb Discapacitat.  
8. Només s'admetrà una sol·licitud per persona o investigador principal (en el cas que la beneficiària siga una entitat o persona jurídica) sol·licitant per a cada una de les ajudes i beques establides en els annexos de la present orde, llevat que en estes s'especifique una altra cosa.  
9. La documentació de les sol·licituds desestimades o denegades podrà retirar-se per les persones interessades en el termini de tres mesos a partir de la publicació de la resolució de concessió d'ajudes en la pàgina web de la Conselleria d'Educació; passat este termini, aquelles sol·licituds que no hagen sigut arreplegades seran destruïdes.  
3. Termini de presentació  
El termini de presentació de sol·licituds serà d'un mes a partir de l'endemà de la publicació d'esta orde en el Diari Oficial de la Comunitat Valenciana, llevat que s'establisca un termini distint en l'annex corresponent.  
4. Instrucció del procediment  
1. L'òrgan encarregat de la instrucció del procediment serà la Direcció General de Política Científica que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
2. Si la documentació aportada és incompleta o presenta errors esmenables es requerirà, per mitjà d'anunci en el tauler d'anuncis de la Direcció General de Política Científica (av. Campanar, 32, esc. 6, de València) i en el servidor d'informació de la Conselleria d'Educació (http://www.edu.gva.es), a les entitats o persones sol·licitants perquè, en el termini de 10 dies esmenen la falta o adjunten els documents preceptius, amb advertència que si no ho fan així, es considerarà que desistixen de la seua sol·licitud, d'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de l'esmentada llei. Addicionalment, també podrà comunicar-se la dita incidència per correu electrònic.   
3. Les ajudes i beques objecte de regulació en esta orde no establiran cap vinculació, laboral o administrativa, entre els beneficiaris i la Generalitat.  
5. Avaluació  
Quan la naturalesa de les ajudes ho requerisca, la Direcció General de Política Científica podrà demanar l'assessorament de l'Agència Valenciana d'Avaluació i Prospectiva (AVAP), de l'Agència Nacional d'Avaluació i Prospectiva (ANEP) i d'experts designats pel director general de Política Científica.  
D'acord amb l'article 22 de la Llei 38/2003, de 17 de novembre, General de Subvencions una comissió avaluadora composta per un nombre imparell de membres no inferior a tres, designats pel director general de Política Científica, elevarà, a través de l'òrgan instructor, la corresponent proposta de resolució al director general de Política Científica, en el termini màxim de quinze dies des de la seua constitució.  
6. Selecció i resolució  
1. En les convocatòries previstes en els annexos VIII, IX, X, XII i XIII s'aplicarà el que disposa l'article 27 de la Llei 38/2003, General de Subvencions: quan l'import de la proposta de resolució provisional siga inferior a la que figura en la sol·licitud presentada, s'instarà el beneficiari a reformular la seua sol·licitud per a ajustar els compromisos i condicions a la subvenció otorgable. La reformulació haurà de realitzar-se en el termini màxim de deu dies des de la notificació de la proposta de resolució provisional. Si el beneficiari no realitza la reformulació en el termini assenyalat, es considerarà que desistix de la seua sol·licitud de subvenció.  
2. Vista la proposta formulada per l'òrgan col·legiat previst en la base 5, la concessió o denegació de les ajudes s'acordarà per resolució del director general de Política Científica, per delegació del conseller d'Educació. La resolució del procediment es notificarà als interessats d'acord amb el que preveu l'article 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per mitjà de la publicació en la pàgina web abans mencionada i en el tauler d'anuncis de la Direcció General de Política Científica (Av. Campanar, 32 de València) Esta publicació substituirà la notificació de conformitat amb el que preveu l'article 59.6.b) de la mencionada Llei 30/1992. A l'efecte del que disposa l'article 18 de la Llei General de Subvencions, la resolució es publicarà també en el Diari Oficial de la Comunitat Valenciana.  
3. El termini màxim per a resoldre les sol·licituds presentades i per a la concessió de les ajudes que s'establixen en la present convocatòria serà de sis mesos a partir de la data de finalització del termini de presentació de sol·licituds. El còmput d'este termini s'interromprà durant el termini requerit per a l'esmena i millora de sol·licitud per l'interessat. Transcorregut el dit termini sense que haja recaigut una resolució es considerarà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. L'import de les beques i ajudes regulades en esta orde en cap cas podrà ser d'una quantia tal que, aïlladament o en concurrència amb subvencions i ajudes atorgades per altres administracions o ens públics o privats, de qualsevol nacionalitat, supere el cost de l'activitat que ha de desenrotllar el beneficiari. En este cas, quan la subvenció principal siga la de la Generalitat, correspondrà el reintegrament de l'excés obtingut sobre el cost de l'activitat exercida.  
7. Obligacions dels beneficiaris  
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre, General de Subvencions.  
2. Els beneficiaris estaran obligats a realitzar les activitats subvencionades en els termes de la resolució de concessió, i a justificar la seua realització en els terminis establits.  
3. En particular, els beneficiaris estaran obligats a:  
a) Realitzar l'activitat que fonamenta la concessió de la subvenció en les dates compreses entre l'1 de gener i el 31 de desembre de 2009. Qualsevol canvi que s'introduïsca en les condicions de realització de l'activitat haurà de ser comunicat a la Direcció General de Política Científica, per a la seua autorització o denegació, si és procedent.  
b) Acreditar, davant de la Direcció General de Política Científica, la realització de l'activitat o l'adopció del comportament, i també el compliment dels requisits i les condicions que determinen la concessió o gaudi de l'ajuda.  
c) Facilitar les actuacions de control financer que corresponen a la Intervenció General de la Generalitat i altres òrgans de control de les institucions autonòmiques, en relació amb les subvencions concedides.   
d) Comunicar a la Direcció General de Política Científica l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, així com la utilització de fons propis, a l'efecte del que disposa l'article 30.4 de la Llei General de Subvencions.  
e) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les ajudes concedides, i remetre una còpia del document acreditatiu del reintegrament a la Direcció General de Política Científica. En este últim cas el reintegrament identificarà necessàriament, amb claredat, l'entitat beneficiària i la denominació de la infraestructura o projecte per al qual es va atorgar l'ajuda. De conformitat amb el que disposa l'article 13.2.g de la Llei 38/2003 General de Subvencions, no podran obtindre la condició de beneficiaris d'estes ajudes les entitats que no es troben al corrent en el pagament d'obligacions per reintegrament de subvencions.  
f) Quan les entitats beneficiàries hagen d'aportar, d'acord amb el que establix l'article 47 bis del Text refós de la Llei d'Hisenda Pública de la Generalitat, garanties per a la bestreta de subvencions, la garantia consistirà en aval bancari per un import igual a la quantitat anticipada, incrementada en l'1% d'esta.  
g) Fer constar en les memòries anuals que es redacten, així com en els treballs i activitats realitzats, el patrocini de la Generalitat.  
h) Realitzar una declaració responsable de no estar incursos en les prohibicions previstes en l'article 13 de la Llei 38/2003 General de Subvencions.  
i) Destinar els béns al fi concret per al qual es va concedir la subvenció durant un període no inferior a 5 anys en el cas de béns inscriptibles en un registre públic, ni a 2 anys per a la resta de béns inventariables.  
j) Les entitats beneficiàries hauran de realitzar les operacions necessàries per a distingir els costos i el finançament de les activitats no econòmiques, que es financen a través d'esta convocatòria, d'aquelles que si que tenen un caràcter econòmic.  
k) Difondre els resultats de les investigacions objecte de subvenció.  
8. Gastos subvencionables  
Les ajudes i beques previstes en esta convocatòria tindran caràcter de subvenció i compliran el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables els gastos exclosos en el dit article. En este sentit, els tributs són gastos subvencionables quan el beneficiari de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda.  
9. Seguiment i control de les actuacions  
1. El director general de Política Científica establirà els procediments adequats per a això, i designarà, si és el cas, els òrgans, comissions o experts que considere necessaris per a realitzar les oportunes actuacions de seguiment i comprovació de l'aplicació de l'ajuda.  
2. Tota alteració de les condicions tingudes en compte per a la concessió, o, si és el cas, l'obtenció després de la presentació de la sol·licitud d'altres ajudes públiques o privades que, en el seu conjunt, superen el cost de l'activitat, podran donar lloc a la modificació de la resolució de concessió o minoració de la subvenció concedida.   
3. L'incompliment total o parcial dels requisits i obligacions establits en la present orde i la resta de normes aplicables, així com de les condicions que si és el cas s'establisquen en la corresponent resolució de concessió comportarà, amb audiència prèvia de la persona interessada:  
a) Deixar sense efecte la subvenció concedida o minorar-la, en cas d'incompliment parcial de l'actuació o justificació per quanties inferiors.  
b) En el cas que s'haja produït el cobrament anticipat, reintegrament total o parcial de l'ajuda concedida, junt amb els interessos de demora corresponents, d'acord amb el que disposa l'article 37 de la Llei 38/2003, de 17 de novembre, General de Subvencions.  
En particular, seran causes d'incompliment les següents:  
a) Incompliment de l'obligació de justificació en els termes establits o la justificació insuficient d'esta.  
b) Incompliment de la finalitat per a la qual va ser concedida la beca o ajuda.  
c) Quan resulte acreditada, a través del seguiment que de les accions subvencionades efectue la Direcció General de Política Científica, la inadequació del gasto efectivament realitzat al proposat i adjudicat.  
4. Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de l'ajuda percebuda, els agents encarregats de les dites funcions podran acordar la retenció de les factures, documents equivalents o substitutius i de qualsevol altre document relatiu a les operacions en què es manifesten els dits indicis.  
10. Justificació de les ajudes   
1. Els beneficiaris d'estes ajudes, de conformitat amb el que disposa l'article 14.b de la Llei de Subvencions, hauran d'acreditar la realització de l'activitat d'investigació i el compliment de la finalitat que determina la concessió i gaudi de la subvenció.  
2. Sense perjuí del que disposen els successius annexos, així com de les instruccions que puga dictar el director general de Política Científica, els beneficiaris estaran obligats a presentar, en el termini establit per a cada annex, la següent documentació com a justificació del pagament de les ajudes rebudes:  
a) Les universitats públiques valencianes, el Consell Superior d'Investigacions Científiques i les entitats de l'article 64 del Decret Legislatiu de 26 de juny de 1991, del Govern Valencià, pel qual s'aprova el Text refós de la Llei d'Hisenda Pública de la Generalitat Valenciana justificaran les ajudes per mitjà d'un certificat expedit per l'òrgan competent on s'expresse que l'ajuda concedida ha sigut degudament registrada en la comptabilitat de l'entitat; que els fons s'han destinat a realitzar l'activitat per a la qual van ser concedits i que la documentació original acreditativa del gasto realitzat i efectivament pagat es troba en les dependències d'esta, a disposició de la Direcció General de Política Científica, de la Intervenció General de la Generalitat i de la Sindicatura de Comptes, i adjuntaran una relació detallada dels gastos realitzats en les actuacions recolzades per esta subvenció.   
b) Les restants entitats públiques o privades hauran de presentar els originals o còpies compulsades dels justificants dels gastos realitzats (factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa) i efectivament pagats (transferències, rebuts, etc.) com a conseqüència de les actuacions recolzades per esta subvenció, a nom de l'entitat beneficiària, expedits d'acord amb la normativa vigent. Per a la justificació dels gastos de personal realitzats es presentaran les còpies dels contractes i de les nòmines, acompanyades dels butlletins de cotització TC1 i TC2 del personal contractat, i com a justificants de pagament efectiu es considerarà prou el he rebut del contractat, firmat i amb data, per la totalitat dels pagaments que s'han realitzat dins del període computable, o bé, podran presentar-se els justificants bancaris de l'eixida de fons.  
c) Aportar una declaració responsable acreditativa del compliment de les obligacions establides en la Llei 38/2003, de 17 de novembre, General de Subvencions. Si concorre el supòsit previst en l'apartat 3 de l'article 31 de la 38/2003, de 17 de novembre, General de Subvencions s'hauran de presentar les ofertes sol·licitades. Quan l'elecció no recaiga en l'oferta econòmica més avantatjosa, caldrà justificar l'elecció.  
3. El termini per a la presentació de les justificacions acabarà el 31 de gener de 2010 en el cas de pagament anticipat i el 15 de desembre de 2009 en la resta de casos, llevat que es fixe un termini distint en la resolució de concessió.  
11. Cessió de dades   
La participació en la present convocatòria implicarà l'acceptació de la cessió, a favor de les Generalitat, de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment, sense perjuí del que establix la legislació sobre propietat intel·lectual.  
12. Principis que han de respectar els grups d'investigació  
1. Els projectes hauran de respectar els principis fonamentals establits en la Declaració d'Hèlsinki (Assemblea Mèdica Mundial), en el Conveni del Consell d'Europa relatiu als drets humans i la biomedicina, en la Declaració Universal de la UNESCO sobre el genoma humà i els drets humans, així com els requisits establits en la legislació espanyola en l'àmbit de la investigació biomèdica, la protecció de dades i la bioètica.  
2. Els projectes que impliquen la investigació en humans o la utilització de mostres d'origen humà hauran d'atindre's al que disposa la Llei 14/2007, de 3 de juliol, d'Investigació Biomèdica.  
3. Els projectes que comporten assajos clínics hauran de complir amb el que preveu el Reial Decret 223/2004, de 6 de febrer, pel qual es regulen els assajos clínics amb medicaments.  
4. Els projectes que impliquen experimentació animal hauran d'atindre's al que disposa la normativa vigent i en particular el Reial Decret 1201/2005 sobre protecció dels animals utilitzats per a experimentació i altres fins científics.  
5. Els projectes que impliquen la utilització d'organismes modificats genèticament hauran d'atindre's al que disposa la Llei 9/2003, de 25 d'abril, sobre la utilització confinada, alliberament voluntari i comercialització d'organismes modificats genèticament, i el Reial Decret 178/2004, de 31 de gener, pel qual s'aprova el reglament general que la desplega.  
6. Els projectes que impliquen la utilització d'agents biològics hauran d'ajustar-se al que establix la Llei 31/1995, de 8 de novembre, de prevenció de riscos laborals, i els reials decrets que la despleguen, quant als riscos relacionats amb l'exposició a agents biològics.  
13. Responsabilitats   
La Generalitat no és responsable de l'actuació del personal investigador beneficiari de les ajudes, ni pels danys i els perjuís que puguen sobrevindre, sempre que els dits danys o perjuís siguen imputables a este.  
14. Normativa d'aplicació  
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
b) El Decret Legislatiu de 26 de juny de 1991, del Govern Valencià, pel qual s'aprova el Text refós de la Llei d'Hisenda Pública de la Generalitat Valenciana.  
c) La Llei de Pressupostos de la Generalitat per a l'exercici a què corresponen les ajudes.  
d) La Llei 38/2003, de 17 de novembre, General de Subvencions.  
e) El Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
f) El Decret 108/1992, de 6 de juliol, del Govern Valencià, pel qual es regula la concessió de beques.  
g) El Reial Decret 63/2006, de 27 de gener, pel qual s'aprova l'Estatut del Personal Investigador en Formació.  
h) La Llei 11/2007, de 22 de juny, d'Accés Electrònic dels Ciutadans als Servicis Públics.  
i) Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.  
ANNEX II  
Beques i ajudes per a la formació de personal   
investigador de caràcter predoctoral  
1. Objecte  
L'objecte de la present convocatòria és la concessió de beques i ajudes per a la formació predoctoral d'aquells titulats universitaris que desitgen realitzar una tesi doctoral, per mitjà de la seua incorporació a grups d'investigació de les universitats o dels organismes d'investigació de la Comunitat Valenciana.  
La finalitat d'estes ajudes és la formació com a part de l'educació per a aconseguir més personal qualificat i millor, i constituïx una de les activitats primàries dels organismes d'investigació definides com de caràcter no econòmic, segons establix l'article 3.1.1. del Marc Comunitari sobre Ajudes Estatals d'Investigació i Desenrotllament i Innovació.  
2. Fases de l'ajuda  
1. Primera fase: beques predoctorals a persones físiques durant un període de 24 mesos, i durant el qual, el personal en formació haurà d'obtindre el Diploma d'Estudis Avançats (DEA), en el cas dels programes de doctorat mencionats en el Reial Decret 778/1998, de 30 d'abril, pel qual es regula el tercer cicle d'estudis universitaris, l'obtenció i expedició del títol de doctor i altres estudis de postgrau, o obtindre el títol de Màster Universitari en el programa oficial de postgrau que incloga el màster i doctorat en el cas d'estudis mencionats en el Reial Decret 56/2005, de 21 de gener, pel qual es regulen els estudis universitaris oficials de postgrau, o superar les activitats del període formatiu a què es referix l'article 18 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Encara que el personal en formació haja obtingut el DEA o el certificat acadèmic que acredita que es troba en el període d'investigació del programa de doctorat a què es referix l'article 20 del Reial Decret 1393/2007 amb anterioritat a la finalització dels dos primers anys de la beca, no accedirà a la fase de contracte fins que no haja completat el període de vint-i-quatre mesos de beca.  
2. Segona fase: ajudes a les universitats i organismes d'investigació de la Comunitat Valenciana, per a la contractació laboral dels beneficiaris de les beques de la primera fase, que comprendrà com a màxim els dos anys següents des de la finalització del període de beca. Les entitats beneficiàries formalitzaran amb els mencionats becaris un contracte laboral en pràctiques dels previstos en l'article 11.1 del Text refós de l'Estatut dels Treballadors, aprovat per Reial Decret Legislatiu 1/1995, de 24 de març, i la seua normativa de desplegament.  
3. Sol·licitants  
1. Per a la primera fase, les persones sol·licitants hauran d'estar en possessió del títol per a accedir a un programa de doctorat, d'acord amb el que s'ha especificat en la base 2.1, en una universitat o en un organisme d'investigació de la Comunitat Valenciana.  
2. Per a la segona fase podran optar a estes ajudes les universitats i organismes d'investigació de la Comunitat Valenciana, en els grups d'investigació de les quals estiga integrat el personal investigador en formació de beca que haja completat 24 mesos de beca i obtingut el Diploma d'Estudis Avançats o el títol de Màster Universitari.  
4. Requisits dels sol·licitants de les beques per a la primera fase  
1. Podran optar a estes beques les persones físiques que complisquen, a la finalització del termini de presentació de sol·licituds i durant el període de gaudi de la beca, els requisits següents:  
a) Tindre la nacionalitat espanyola, o ser nacional d'un estat membre de la Unió Europea o ser estranger amb autorització o permís de residència o d'estada per estudis a Espanya i, en tot cas, residir a la Comunitat Valenciana.  
b) Estar en possessió d'un títol universitari oficial espanyol per a accedir a un programa de doctorat, d'acord amb el que disposa l'article 19 del Reial Decret 1393/2007, de 29 d'octubre, o d'acord amb alguna de les ordenacions universitàries anteriors.   
La data de finalització d'estudis de la titulació requerida haurà de ser posterior a l'1 de gener de 2007.  
c) Posseir una nota mitjana de l'expedient acadèmic igual o superior a 8 punts.  
d) No estar en possessió del títol de doctor ni del Diploma d'Estudis Avançats (DEA) o del títol de Màster Universitari, en el moment de presentació de la sol·licitud.  
2. La nota mitjana de l'expedient acadèmic s'obtindrà d'acord amb el que es preveu en el Reial Decret 1125/2003, de 5 de setembre, pel qual s'establix el sistema europeu de crèdits i el sistema de qualificacions en les titulacions universitàries de caràcter oficial i de validesa en tot el territori nacional.  
5. Requisits dels sol·licitants de les ajudes de la segona fase  
Podran optar a estes ajudes les universitats i organismes d'investigació de la Comunitat Valenciana, per a finançar la contractació del personal investigador en formació de beca de la Generalitat que havent superat el període de beca haja obtingut el DEA o el títol de Màster Universitari.  
6. Duració de les ajudes  
1. Primera fase: el període de gaudi de les beques s'establirà en la resolució de concessió i finalitzarà, com a màxim, el 31 de desembre de 2009. Les beques es podran prorrogar en els successius exercicis pressupostaris, fins a completar un període màxim de 24 mesos, amb els requisits establits en l'apartat 15 del present annex.   
Els períodes de gaudi d'altres beques homologables per la seua semblant quantia, procés de selecció i naturalesa seran descomptats del còmput total màxim previst en el paràgraf anterior.  
En aquells supòsits en què la persona becària haja obtingut el DEA o el títol de Màster Universitari amb anterioritat a la finalització dels dos primers anys de beca, no serà procedent la contractació laboral o fase de contracte fins que complete el període màxim de 24 mesos.  
Quan la persona beneficiària de la beca complisca els requisits per a passar a contracte en pràctiques, este haurà de formalitzar-se sense que hi haja interrupció de l'activitat.  
Si al terme del període de beca la persona beneficiària no complix els requisits per a formalitzar el contracte en pràctiques tindrà un període màxim de 6 mesos per a acreditar-los i durant este període no percebrà cap de les dotacions de l'ajuda. El dit període no serà recuperable en la fase de contracte. Si al terme d'este no acredita els requisits per a poder ser contractat, perdrà els drets a la continuïtat de l'ajuda.  
2. Segona fase: les ajudes per a la realització de contractes a les persones beneficiàries que hagen completat 24 mesos de beca i estiguen en possessió del DEA o del títol de Màster Universitari, s'adjudicaran pel període que determine la resolució de concessió. Les ajudes es podran prorrogar en els successius exercicis pressupostaris, fins a completar un període màxim de 24 mesos, amb els requisits establits en l'apartat 14 del present annex.  
7. Dotació de les ajudes  
1. Primera fase: la dotació de la beca serà de 1.200 euros mensuals, que s'entregaran a les persones beneficiàries per mensualitats anticipades, quan això siga possible. En aquells supòsits previstos en esta convocatòria que impliquen una meritació econòmica a la persona beneficiària inferior a la corresponent a un mes natural, la prestació econòmica serà proporcional al dit període.  
A més, la beca inclourà una dotació addicional de 900 euros anuals durant el primer any i de 1.000 anuals durant el segon any, que es lliuraran a favor de les entitats receptores dels becaris, i que haurà de destinar-se a:  
a) La contractació d'una assegurança d'accidents corporals i una assegurança de responsabilitat civil pel període total de gaudi d'esta.  
b) Quan siga procedent, les taxes dels cursos del seu programa de doctorat.  
c) Els gastos derivats de la participació del becari o becària en congressos o jornades científiques, humanístiques o tecnològiques i del desenrotllament de treball de camp (accés a instal·lacions o consulta de fons bibliogràfiques i documentals), en el marc del projecte d'investigació, i amb l'autorització del director del projecte de tesi doctoral.  
La dotació addicional es lliurarà a favor de l'entitat en un termini màxim de tres mesos des de la resolució de concessió de la beca corresponent. La quantitat de la dotació addicional serà proporcional al període de gaudi de la beca i es justificarà d'acord amb les normes generals de l'annex I.  
2. El personal investigador en formació de beca, d'acord amb el Reial Decret 63/2006, de 27 de gener, pel qual s'aprova l'Estatut del Personal Investigador en Formació, serà inclòs en el Règim General de la Seguretat Social, en els termes i condicions establits en el dit reial decret. La Generalitat assumirà els drets i obligacions establits per als empresaris en el Règim General de la Seguretat Social, d'acord amb els tipus de cotització i bonificacions que corresponguen per a cada any, i serà el subjecte responsable del compliment de l'obligació de cotitzar i de l'ingrés tant de les aportacions pròpies com de les de la persona becària.  
3. D'acord amb el que establix l'article 7.j) de la Llei 35/2006, de 28 de novembre, de l'Impost sobre la Renda de les Persones Físiques, estes ajudes per a la formació de personal investigador en el seu període de beca estan exemptes de les retencions a compte objecte de l'Impost sobre la Renda de les Persones Físiques.  
4. D'acord amb el que establix l'article 2.2.3 del Reial Decret 439/2007, de 30 de març, pel qual s'aprova el Reglament de l'Impost sobre la Renda de les Persones Físiques, les dotacions econòmiques complementàries a estes ajudes que tinguen com a objecte compensar els gastos de locomoció, manutenció i estada derivats de l'assistència a fòrums i reunions científiques, així com la realització d'estades temporals en universitats i centres d'investigació diferents dels de la seua adscripció, per a complementar la formació investigadora del personal investigador, estan exemptes de les retencions a compte objecte de l'Impost sobre la Renda de les Persones Físiques.  
5. Segona fase: ajudes a les entitats beneficiàries de 23.000 euros, per a atendre el finançament dels conceptes següents:  
a) Els contractes del personal investigador en formació, amb una retribució de 16.800 euros anuals que seran abonats per les entitats beneficiàries en 14 pagues  
b) La quota empresarial a la Seguretat Social.  
c) Si és el cas, una dotació addicional, que haurà de destinar-se als gastos derivats de la seua participació en cursos, congressos o jornades científiques, humanístiques o tecnològiques i del desenrotllament del treball de camp (accés a instal·lacions o consulta de fons bibliogràfiques o documentals) en el marc del projecte d'investigació, i amb l'autorització del director del projecte de tesi doctoral.   
La quantia de l'ajuda serà proporcional a la duració del contracte en l'exercici pressupostari.  
6. Amb data 1 de gener de 2009, s'actualitzarà a les quanties anteriors la dotació de les beques i ajudes concedides en convocatòries anteriors i que es renoven per a l'exercici 2009, sempre que això no siga lesiu per a les persones interessades.  
8. Formalització de les sol·licituds  
Les sol·licituds es presentaran d'acord amb el que s'ha especificat en les normes generals de procediment d'esta orde.  
1. Primera fase: l'imprés de sol·licitud anirà acompanyat dels documents següents:  
a) Fotocòpia del document nacional d'identitat, del document equivalent en el cas de nacionals d'estats membres de la Unió Europea o, en el cas de nacionals dels estats no membres de la Unió Europea, de la targeta d'estranger o d'una altra documentació que acredite el compliment del requisit indicat en l'apartat 4.1.a) del present annex. Quan en estos documents figure un domicili no pertanyent a la Comunitat Valenciana, haurà d'acreditar-se el domicili actual per mitjà de certificat municipal d'empadronament en un municipi de la Comunitat Valenciana.  
b) Currículum de la persona sol·licitant  
c) Fotocòpia del certificat acadèmic personal detallat, on figure la titulació obtinguda, les qualificacions, la data d'obtenció de les qualificacions, el nombre de convocatòries i la nota mitjana de l'expedient acadèmic, corresponent, si és el cas, als dos cicles que acrediten l'obtenció del títol acadèmic.  
d) Memòria descriptiva del projecte de tesi doctoral que es pretén realitzar.  
e) Currículum del director o directora de la tesi.  
f) Llevat que la documentació ja es trobe en poder de l'administració actuant, si el grup d'investigació pertany a una entitat privada, s'adjuntarà la documentació prevista en l'apartat 2.7 de l'annex I.  
Les sol·licituds hauran de comptar amb la conformitat del representant legal o persona en qui delegue de l'entitat en què es desitge realitzar el treball d'investigació i del director o directora de la tesi. Per a omplir este requisit en les sol·licituds telemàtiques amb certificat de firma digital, les universitats o entitats d'investigació aportaran una relació de les persones sol·licitants firmada pel representant legal de l'entitat i els directors de tesi.  
2. El termini de presentació de sol·licituds de la primera fase serà el previst amb caràcter general en la base 3 de l'annex I de la present orde.  
9. Avaluació i selecció de candidats  
1. Primera fase (beques)  
Cada persona sol·licitant només podrà presentar una sol·licitud de beca predoctoral. Només podrà assignar-se una beca per cada director o directora de tesi.  
2. L'avaluació de les sol·licituds es realitzarà basant-se en la nota mitjana de l'expedient acadèmic ponderat del candidat o candidata. Les beques es concediran als millors expedients acadèmics obtinguts segons la nota mitjana. En cas d'igualtat de les qualificacions, es valorarà la resta del currículum, així com les característiques del treball de tesi i els mèrits científics i tècnics del director de tesi. La selecció es realitzarà atenent la distribució de becaris per àrees temàtiques.  
10. Obligacions  
1. El personal investigador en formació estarà obligat a:  
a) Incorporar-se a la universitat o a l'organisme d'investigació corresponent en el termini previst en la resolució de concessió i a notificar la dita incorporació a la Direcció General de Política Científica dins dels 5 dies següents a la data en què es produïsca, per mitjà de presentació de l'imprés habilitat a este efecte. Si no s'incorpora o no notifica la incorporació en els terminis esmentats, es considerarà que renuncia a la beca o contracte, excepte si gaudix de les suspensions previstes en la present orde. Junt amb el document d'incorporació s'aportarà una declaració responsable de beques i ajudes gaudides de naturalesa semblant quant als seus objectius i quantia, a l'efecte del període màxim de gaudi de la beca.  
b) Realitzar les activitats i complir els objectius previstos en els seus programes de formació i especialització en la investigació amb aprofitament, atenint-se a les normes de funcionament de l'organisme en què desenrotlle les seues activitats.  
c) El personal investigador en formació de beca assumirà les obligacions que li corresponguen per raó de la seua inclusió en el Règim General de la Seguretat Social, d'acord amb el Reial Decret 63/2006, de 27 de gener. El personal investigador en formació de contracte assumirà les obligacions derivades del seu contracte de treball.  
d) Presentar en la Direcció General de Política Científica, en el termini d'un mes des de la finalització de la beca o el contracte, independentment de la causa que en motive la finalització, una memòria de tot el treball realitzat en el període global subvencionat i un exemplar de totes les publicacions, articles i treballs que es puguen derivar del dit treball i els resultats obtinguts.  
e) Comunicar a la Direcció General de Política Científica la lectura i defensa de la tesi doctoral en el termini d'un mes des que es produïsca, havent de presentar en el dit termini, una còpia del resguard de la sol·licitud del títol de doctor. Igualment podran sol·licitar a la Direcció General de Política Científica, en el termini d'un mes des de la lectura i defensa de la tesi doctoral continuar gaudint del contracte fins al màxim del període concedit. La dita sol·licitud anirà acompanyada de la documentació següent:  
Informe específic del treball a realitzar en el dit període.  
Informe del director o directora del treball de tesi, sobre la conveniència del treball a realitzar i de l'ampliació del període.  
f) Per a qualsevol canvi de projecte d'investigació, de director o d'organisme, haurà de sol·licitar-se autorització per escrit a la Direcció General de Política Científica. El director general de Política Científica, a la vista de la documentació aportada, resoldrà l'autorització o no del canvi proposat.  
2. Els organismes receptors de les persones beneficiàries justificaran la dotació addicional prevista en la base 7.1 de l'annex I, normes generals de procediment, en els termes i termini assenyalats en la resolució de concessió.  
3. Els organismes beneficiaris de la segona fase de les ajudes tindran les obligacions següents:  
a) Formalitzar els contractes previstos en esta convocatòria, en el termini indicat en la resolució de concessió.  
b) Vetlar per l'adequat desenrotllament del programa de formació  
c) Comunicar a la Direcció General de Política Científica les renúncies que es produïsquen dins del termini de tres dies a partir del moment en què es produïsquen.  
d) Justificar la subvenció d'acord amb les normes generals de procediment de l'annex I, en els termes i termini assenyalats en la resolució de concessió.  
Les entitats beneficiàries podran autoritzar l'ajornament de la contractació del personal investigador en formació a sol·licitud d'este, per raons justificades, amb la conformitat del director o directora del projecte, per un període no superior a tres mesos des de la data indicada en la resolució de concessió, comunicant-ho a la Direcció General de Política Científica per a la seua aprovació. El dit període es considera no recuperable.  
11. Règim d'incompatibilitats  
El gaudi de les beques i ajudes concedides a l'empara d'esta convocatòria és incompatible amb qualsevol altra beca o ajuda per a la mateixa finalitat finançada amb fons públics o privats espanyols o comunitaris i amb sous o salaris de qualsevol naturalesa, excepte els que puguen rebre com a complements provinents de projectes d'I+D+i i de contractes realitzats en aplicació de l'article 83 de la Llei Orgànica 6/2001, de 21 de desembre, d'Universitats, i de la Llei 13/1986, de 14 d'abril, de Foment i Coordinació General de la Investigació Científica i Tècnica i de les ajudes complementàries finançades per la Comissió Europea per a fomentar la formació i mobilitat d'investigadors. Estes beques i ajudes seran compatibles amb les beques per a estades en centres d'investigació fora de la Comunitat Valenciana.  
Les persones i els organismes beneficiaris hauran de comunicar a la Direcció General de Política Científica qualsevol causa d'incompatibilitat.  
12. Docència  
El personal investigador en formació de contracte que desenrotlle la seua activitat en una universitat podrà col·laborar, amb fins formatius, i a petició pròpia, en tasques docents d'un departament universitari, i sota la supervisió d'un professor, amb l'autorització prèvia del departament implicat, fins a un màxim de 60 hores lectives per any. En el cas de les persones beneficiàries amb adscripció a centres no universitaris, podran realitzar les dites tasques en la universitat on el centre tinga conveni de vinculació respecte d'això.  
En cap cas, les tasques docents podran desvirtuar la dedicació a la finalitat investigadora i formativa de les ajudes.  
La docència impartida li serà reconeguda per la corresponent certificació.  
13. Suspensió de les beques  
1. El director general de Política Científica podrà autoritzar l'ajornament de la incorporació de la persona beneficiària a l'entitat receptora, a sol·licitud d'esta, per raons justificades, amb la conformitat del director o directora de la tesi doctoral, per un període no superior a tres mesos des de la data indicada en la resolució de concessió. Si no s'incorpora una vegada conclòs el termini concedit, es considerarà que renuncia a la beca. El període ajornat no podrà ser recuperat.  
2. El personal investigador en formació de beca tindrà dret al mateix règim de vacacions, permisos i llicències que gaudix el personal investigador de l'organisme a què estiga adscrit. En els supòsits de baixa per incapacitat temporal (malaltia o accident), risc durant l'embaràs i descans per maternitat o paternitat, d'acord amb la normativa aplicable, tindran dret a la interrupció temporal del gaudi de la beca, i durant tot el temps de permanència en la dita situació, la Direcció General de Política Científica complementarà la prestació econòmica de la Seguretat Social fins a aconseguir el 100% de la quantia mensual de la beca. El període interromput podrà recuperar-se sempre que este siga per períodes de, almenys, trenta dies i que les disponibilitats pressupostàries ho permeten.  
3. En el cas de les interrupcions voluntàries per causes diferents de les incloses dins de la cobertura de la Seguretat Social indicades en el paràgraf anterior, la Direcció General de Política Científica podrà autoritzar la interrupció temporal del gaudi de la beca, i no es podrà recuperar el temps interromput. Els períodes d'interrupció no podran ser superiors a sis mesos en el transcurs de la beca i les seues possibles renovacions i no comportaran el pagament de cap dotació i es donarà de baixa als becaris en la Seguretat Social.  
4. Durant el període de contracte, la suspensió del contracte en virtut de les causes previstes en els articles 45 i 46 de l'Estatut dels Treballadors no comportarà l'ampliació de la duració de l'ajuda, excepte les situacions d'incapacitat temporal, maternitat i adopció o acolliment durant el període de duració del contracte, que interromprà el seu còmput, de conformitat amb el que establix la disposició final tercera de la Llei Orgànica 4/2007, de 12 d'abril, per la qual es modifica la Llei Orgànica 6/2002, de 21 de desembre, d'Universitats.  
14. Renúncia de les beques  
1. Les renúncies hauran de ser comunicades a la Direcció General de Política Científica pel becari en termini de tres dies a partir del moment en què es produïsquen i produiran efecte des de la data de la baixa efectiva.  
2. Les renúncies o baixes que es produïsquen entre els becaris de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques als sol·licitants següents per l'orde de reserva establit, si és el cas, per resolució del director general de Política Científica.  
3. El període de gaudi de la beca, en casos de substitució, serà l'establit en la resolució de concessió, i es podrà prorrogar en els successius exercicis pressupostaris fins a completar el període màxim previst en la base sexta, amb independència dels mesos que hagen gaudit l'anterior o anteriors beneficiaris.  
4. La renúncia a la beca per part d'un becari o becària de nova concessió produïda dins dels tres primers mesos de la seua obtenció comportarà l'obligació per al becari de tornar totes les quantitats rebudes per l'esmentat concepte.  
15. Renovacions  
1. El director general de Política Científica resoldrà les renovacions anuals de les beques i ajudes concedides a l'empara del present annex, així com les renovacions anuals de les beques i ajudes de les mateixes característiques concedides a l'empara de convocatòries anteriors, que estaran condicionades al compliment de tots els requisits exigits en esta convocatòria. La renovació estarà condicionada a l'existència de crèdit adequat i suficient en el corresponent exercici pressupostari.  
2. Renovació de les beques i ajudes concedides a l'empara de la present convocatòria:  
Les beques es renovaran per un període màxim de 12 mesos.  
Requisits: hauran de presentar un imprés normalitzat de sol·licitud al qual s'adjuntarà la documentació següent:  
a) Un informe de la persona becària sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe de la persona directora de la tesi que avalue el treball realitzat i la necessitat de renovació.  
c) Declaració responsable de continuar complint els requisits previstos en la seua orde de convocatòria.  
Termini: el termini de presentació de la sol·licitud per a la renovació serà de l'1 al 30 de novembre de 2009.  
3. Renovacions de les beques i ajudes de les mateixes característiques concedides a l'empara de convocatòries anteriors:  
3.1 Personal investigador en formació que va adquirir la seua condició de becari a l'empara de l'Orde de 28 de desembre de 2007, de la Conselleria d'Educació, per la qual es convoquen diferents tipus de beques i ajudes per al foment de la investigació científica i el desenrotllament tecnològic de la Comunitat Valenciana: sol·licitaran la renovació de la beca fins a completar el període màxim de 24 mesos. Requisits: hauran de presentar un imprés normalitzat de sol·licitud al qual s'adjuntarà la documentació següent:  
a) Un informe de la persona becària sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe de la persona directora de la tesi que avalue el treball realitzat i la necessitat de renovació  
c) Declaració responsable de continuar complint els requisits previstos en la seua orde de convocatòria  
Termini: el termini de presentació de la sol·licitud per a la renovació serà de l'1 al 30 de novembre de 2009.  
3.2 Personal investigador en formació que va adquirir la seua condició de becari a l'empara de l'Orde de 20 de juny de 2006: sol·licitaran la renovació de la beca fins a completar el període màxim de 24 mesos. Requisits: hauran de presentar un imprés normalitzat de sol·licitud al qual s'adjuntarà la documentació següent:  
a) Un informe de la persona becària sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe de la persona directora de la tesi que avalue el treball realitzat i la necessitat de renovació  
c) Declaració responsable de continuar complint els requisits previstos en la seua orde de convocatòria  
Termini: el termini de presentació de la sol·licitud per a la renovació serà de l'1 al 30 de novembre de 2009.  
3.3 Personal investigador en formació que va adquirir la seua condició de persona becària a l'empara de l'Orde de 20 de juny de 2006. Accés a la segona fase de les ajudes previstes en la dita orde: les universitats i els organismes d'investigació amb personalitat de la Comunitat Valenciana, a les quals estan adscrites les persones beneficiàries, sol·licitaran l'ajuda per a la seua contractació per mitjà de la presentació de l'imprés de sol·licitud que anirà acompanyat de la documentació següent:  
a) Fotocòpia del certificat si ha obtingut el DEA o el títol de Màster Universitari.  
b) Un informe del personal investigador en formació sobre el treball d'investigació realitzat i els resultats obtinguts que incloga el pla de treball del període per al qual es demana la renovació.  
c) Un informe de la persona directora de tesi relativa a la labor desenrotllada pel personal investigador per a qui se sol·licita l'ajuda per a la seua contractació, durant el període de la beca.  
d) Títol o certificació acadèmica en què conste la titulació degudament homologat, en el cas que no s'haja aportat amb anterioritat.  
e) Declaració responsable del personal investigador de continuar mantenint els requisits exigits en la primera fase.  
Termini: la sol·licitud serà presentada per les entitats beneficiàries un mes abans que el personal investigador en formació finalitze el període de 24 mesos de la primera fase de les ajudes.  
3.4 Renovació de les ajudes per a la contractació de personal investigador en formació concedides a l'empara d'anteriors convocatòries. Les ajudes es renovaran per període d'un any, fins a aconseguir un màxim de 24 mesos, tenint en compte el període total de gaudi de 48 mesos d'ambdós fases de l'ajuda. Requisits: les entitats beneficiàries hauran de presentar un imprés normalitzat de sol·licitud al qual s'adjuntarà la documentació següent:  
a) Un informe del personal investigador en formació sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe del director de la tesi que avalue el treball realitzat i la necessitat de renovació  
c) Declaració responsable de continuar complint els requisits previstos en la seua orde de convocatòria  
Termini: el termini de presentació de la sol·licitud per a la renovació serà de l'1 al 30 de novembre de 2009.  
3.5 El personal investigador en formació de la Generalitat que va accedir a la segona fase de les ajudes (contractes) sense haver esgotat el període màxim de 24 mesos previst per a la primera fase de les ajudes (beques), no tindrà dret a recuperar en la segona fase el període de beca no gaudit.  
ANNEX III  
Beques per a estades de becaris i contractats predoctorals   
en centres d'investigació fora de la Comunitat Valenciana  
1. Objecte  
L'objecte d'esta convocatòria és la concessió de beques per a estades de personal investigador en formació de beca i contracte de la Generalitat en centres d'investigació de fora de la Comunitat Valenciana, que siguen necessàries per al treball d'investigació dels sol·licitants i que tinguen com a objectiu l'adquisició de noves tècniques, l'accés a instal·lacions científiques, la consulta de fons bibliogràfiques o documentals o altres activitats significatives en el context del projecte de tesi del beneficiari, i que siguen necessàries per a la seua formació científica i tècnica.  
2. Beneficiaris  
Podrà ser beneficiari d'estes beques el personal investigador en formació de beca o contracte de la Generalitat que, en el moment de presentació de la sol·licitud, estiga en possessió del títol de Màster Universitari o del Diploma d'Estudis Avançats (DEA). Hauran de tindre i conservar eixes mateixes condicions durant el període de realització de l'estada.  
3. Duració i període de realització de les estades  
1. El període de realització de l'estada subvencionada podrà ser entre l'1 de gener i el 31 de desembre de 2009.  
2. L'estada haurà de realitzar-se en un únic centre d'investigació, radicat fora de la Comunitat Valenciana, preferiblement a l'estranger, i tindrà una duració ininterrompuda mínima de 3 mesos i màxima de 9 mesos, excepte en els casos següents:   
a) Les estades en centres d'investigació radicats a Espanya seran com a màxim de 3 mesos.  
b) Quan l'objecte de l'estada siga la consulta bibliogràfica o documental, la seua duració no podrà excedir 1 mes.  
4. Formalització de sol·licituds  
Les sol·licituds es presentaran d'acord amb el que s'especifica en les normes generals de procediment d'esta orde.  
L'imprés de sol·licitud anirà acompanyat dels documents següents:  
a) Memòria del treball d'investigació a desenrotllar per la persona sol·licitant, en la qual es justifique l'oportunitat de l'estada. Haurà de tindre el vistiplau del director o directora de la tesi.  
b) Currículum.  
c) Llevat que ja es trobe en poder de l'administració actuant, fotocòpia del certificat si ha obtingut el DEA o del títol de Màster Universitari.  
En el termini d'1 mes des de la notificació de la concessió de la beca, caldrà aportar el certificat del centre receptor d'acceptació de l'estada del beneficiari durant les dates sol·licitades. La falta de presentació d'este document pel beneficiari en el dit termini, suposarà la renúncia a l'ajuda.  
5. Termini de presentació de sol·licituds  
El termini de presentació de sol·licituds serà el previst amb caràcter general en la base 3 de l'annex I de la present orde.  
6. Criteris d'avaluació   
Els criteris que s'establixen per a l'avaluació d'estes activitats són els següents:  
a) Currículum (50%).  
b) Interés cientificotècnic i repercussions de l'activitat proposada en el mateix treball d'investigació (30%).  
c) Qualitat i prestigi del centre receptor (20%).  
7. Quantia de les beques  
1. La resolució de concessió d'estes beques establirà la duració i la resta de condicions d'estes.  
2. Les beques consistiran en una dotació mensual entre 600 i 1.200 euros, segons el país de destinació, per a gastos d'allotjament i manutenció i una ajuda per al viatge d'anada i tornada al centre de destinació, que tindrà una quantia màxima de 500 euros.  
En aquells supòsits que impliquen una meritació econòmica del beneficiari inferior a la corresponent a un mes natural, la prestació econòmica serà proporcional al dit període.  
8. Compatibilitat   
Estes beques són compatibles amb el gaudi de la beca o del contracte de formació de personal investigador de caràcter predoctoral de la Generalitat i incompatibles amb qualsevol altra obtinguda per a la mateixa finalitat objecte d'esta convocatòria.  
9. Renúncia   
Les renúncies que es produïsquen entre els beneficiaris podran ser cobertes amb l'adjudicació de noves beques als sol·licitants següents per l'orde de reserva establit, si és el cas, per resolució del director general de Política Científica.  
10. Obligacions dels beneficiaris  
Les persones beneficiàries estaran obligades a:   
a) Comunicar a la Direcció General de Política Científica la seua incorporació a la universitat o centre d'investigació de destinació dins dels deu dies següents a la data en què es produïsca, així com indicar l'adreça postal a l'efecte de notificacions, i, si és el cas, l'adreça electrònica. En cas de no comunicar la incorporació en el termini mencionat, s'entendrà que renuncia a l'ajuda concedida.  
b) Ajustar la seua actuació a les normes de l'organisme d'investigació a què s'incorporen i exercir la seua activitat en règim de dedicació exclusiva.  
c) Qualsevol canvi en les condicions de l'estada subvencionada haurà de ser notificat expressament, i, prèviament a la realització d'esta, per mitjà d'un escrit dirigit a la Direcció General de Política Científica per a la seua autorització. L'incompliment de la dita notificació podrà donar lloc a la modificació de la resolució de concessió.  
d) Les persones beneficiàries hauran de tindre una assegurança d'accidents, d'assistència mèdica i de responsabilitat civil, l'àmbit de cobertura de la qual incloga el país de destinació, que haurà de ser subscrita per l'entitat a què estiguen adscrites. No estaran obligats a subscriure una assegurança d'assistència mèdica en el cas d'estades en països membres de la Unió Europea i de l'espai econòmic europeu, o en països amb conveni bilateral en matèria de Seguretat Social que preveja l'assistència sanitària per a treballadors desplaçats.  
e) Remetre a la Direcció General de Política Científica, en el termini d'un mes des de la finalització de l'estada, la documentació següent:  
- Informe del treball realitzat, que continga els resultats obtinguts i on es faça constar la conformitat del director o directora del treball o, si és el cas, la del director o directora de la institució o centre on s'ha desenrotllat l'estada.  
- Certificat de l'estada emés pel representant legal del centre de destinació en què conste les dates d'inici i finalització de l'estada i que haurà de tindre el vistiplau del responsable de l'equip o grup científic receptor.  
La realització de l'estada per un període de temps inferior al previst en la resolució de concessió de la beca suposarà l'obligació de reintegrar una part de la quantia percebuda proporcional al període no gaudit de l'estada.  
ANNEX IV  
Programa Santiago Grisolía  
Beques per a la formació de personal investigador  
en centres d'investigació de la Comunitat Valenciana  
1. Objecte  
L'objecte d'esta convocatòria és la concessió de beques per a estades de personal investigador en formació en organismes d'investigació de la Comunitat Valenciana. Estes beques tenen com a finalitat la formació de personal qualificat de suport a les tasques d'investigació i desenrotllament.  
Es tracta de beques de formació de personal de suport a la investigació, per a persones que hagen obtingut una titulació que permeta l'accés a ensenyances de màster per una institució no espanyola d'educació superior de l'Espai Europeu d'Educació Superior o d'acord amb els sistemes educatius estrangers aliens al dit espai, en l'àrea científica que corresponga al projecte d'investigació a què desitge adscriure's.  
2. Projectes  
Els projectes d'aplicació d'estes beques, proposats per les universitats i els organismes d'investigació de la Comunitat Valenciana on el personal investigador desenrotllarà la seua labor, podran consultar-se en la següent adreça d'Internet: http://www.edu.gva.es.  
3. Duració de la beca  
El període de gaudi de les beques s'establirà en la resolució de concessió i finalitzarà com a màxim el 31 de desembre de 2009. Les beques es podran prorrogar en els successius exercicis pressupostaris fins a completar un període màxim de 24 mesos. Durant eixe període la persona beneficiària podrà cursar les ensenyances de màster, de conformitat amb els articles 16 i 17 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
4. Dotació de la beca  
La dotació de les beques serà de 1.200 euros bruts mensuals. La dita quantitat es pagarà a la persona beneficiària per mensualitats anticipades, sempre que siga possible. En aquells supòsits previstos en esta convocatòria que impliquen una meritació econòmica a la persona beneficiària inferior a la corresponent a un mes natural, la prestació econòmica serà proporcional al dit període.  
A més, la beca inclou una dotació addicional de 1.600 euros, que haurà de destinar-se als gastos de viatge i d'establiment a la Comunitat Valenciana de la persona beneficiària, durant el primer any de la beca.  
La dotació addicional, junt amb les tres primeres mensualitats seran a càrrec de l'organisme d'investigació a què s'adscriga la persona beneficiària. La resta de mensualitats seran a càrrec dels pressupostos de la Generalitat.  
El personal investigador en formació de beca, d'acord amb el Reial Decret 63/2006, de 27 de gener, pel qual s'aprova l'Estatut del Personal Investigador en Formació, serà inclòs en el Règim General de la Seguretat Social, en els termes i condicions establits en el dit reial decret. La Generalitat i els organismes d'investigació assumiran els drets i obligacions establits per als empresaris en el Règim General de la Seguretat Social, i seran els subjectes responsables del compliment de l'obligació de cotitzar i de l'ingrés tant de les aportacions pròpies com de les del becari.  
5. Requisits de les persones beneficiàries  
Per a optar a estes beques serà necessari el compliment dels següents requisits abans de la finalització del termini de presentació de sol·licituds:  
a) Posseir una titulació que permeta l'accés a ensenyances de màster per una institució no espanyola d'educació superior de l'Espai Europeu d'Educació Superior o d'acord amb els sistemes educatius estrangers aliens al dit espai, en l'àrea científica que corresponga al projecte d'investigació a què desitge adscriure's. Haver finalitzat els estudis després de l'1 de gener de 2007.  
b) Posseir un coneixement de conversació d'espanyol o d'anglés adequat per al desenrotllament de les tasques pròpies de la formació proposada.  
6. Formalització de sol·licituds  
1. Els models d'impresos normalitzats (sol·licituds i la resta de documentació) estaran disponibles en la següent adreça d'Internet: http://www.edu.gva.es.  
2. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació. Els sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada omplides amb les corresponents firmes originals, en qualsevol dels llocs previstos en la Llei 30 /1992, de 26 de novembre, modificada per la Llei 4/99, de Règim Jurídic de les Administracions Públiques i Procediment Administratiu Comú.  
L'imprés de sol·licitud anirà acompanyat dels documents següents:  
a) Fotocòpia del document nacional d'identitat, del document equivalent en el cas de nacionals d'estats membres de la Unió Europea o, en el cas de nacionals dels estats no membres de la Unió Europea, de la targeta d'estranger.  
b) Fotocòpia del passaport en vigor, en el cas de ciutadans estrangers no residents en territori espanyol.  
c) Fotocòpia del certificat acadèmic oficial on figuraran la titulació que es posseïsca i les qualificacions obtingudes i les seues dates, amb una traducció a l'espanyol.  
d) Currículum actualitzat de la persona sol·licitant i documentació justificativa de tots els mèrits que s'al·leguen.  
e) Memòria sobre la seua participació en el projecte d'investigació.  
f) 2 cartes de referència.  
g) Documentació acreditativa del coneixement d'espanyol o d'anglés.  
7. Termini de presentació  
El termini de presentació de sol·licituds serà de dos mesos a partir de l'endemà de la publicació d'esta orde en el Diari Oficial de la Comunitat Valenciana.  
8. Avaluació i selecció  
L'avaluació de sol·licituds es realitzarà d'acord al barem següent:  
a) Expedient acadèmic (20%)  
b) Mèrits curriculars, relacionats amb el projecte sol·licitat (20%)  
c) Adequació de la memòria als requeriments específics del projecte sol·licitat (30%)  
d) Cartes de referència (30%)  
La valoració serà realitzada per les entitats de destinació on es desenrotlle el projecte. A estos efectes, els respectius investigadors responsables dels projectes d'investigació realitzaran una proposta de les persones preseleccionades, ordenades per la puntuació aconseguida.  
9. Obligacions  
1. El personal investigador en formació estarà obligat a:   
a) Incorporar-se a la universitat o a l'organisme d'investigació corresponent en el termini previst en la resolució de concessió. Si no s'incorpora en els terminis previstos, es considerarà que renuncia a la beca, excepte si gaudix de les suspensions previstes en la present orde.  
b) Realitzar les activitats i complir els objectius previstos en els seus programes de formació i especialització en la investigació amb aprofitament, atenint-se a les normes de funcionament de l'organisme en què desenrotlle les seues activitats.  
c) El personal investigador en formació de beca assumirà les obligacions que li corresponguen per raó de la seua inclusió en el Règim General de la Seguretat Social, d'acord amb el Reial Decret 63/2006, de 27 de gener.  
d) Presentar en la Direcció General de Política Científica, en el termini d'un mes des de la finalització de la beca, independentment de la causa que motive la finalització, una memòria de tot el treball realitzat en el període global subvencionat i un exemplar de totes les publicacions, articles i treballs que es puguen derivar del dit treball i els resultats obtinguts.  
2. L'entitat receptora a:  
Notificar la incorporació de la persona beneficiària de la beca a la Direcció General de Política Científica dins dels 10 dies següents a la data en què es produïsca.  
10. Règim d'incompatibilitats  
El gaudi d'una beca a l'empara d'esta convocatòria és incompatible amb qualsevol altra beca, ajuda o salari finançat amb fons públics espanyols o comunitaris de qualsevol naturalesa, excepte els que puguen rebre com a complements provinents de projectes d'I+D+i i de contractes realitzats en aplicació de l'article 83 de la Llei Orgànica 6/2001, de 21 de desembre, d'Universitats, i de la Llei 13/1986, de 14 d'abril, de Foment i Coordinació General de la Investigació Científica i Tècnica i de les ajudes complementàries finançades per la Comissió Europea per a fomentar la formació i mobilitat d'investigadors. La compatibilitat amb la percepció de sous o salaris provinents de l'exercici d'activitats privades haurà de ser autoritzada per la Direcció General de Política Científica, sempre que l'exercici de la dita activitat permeta la plena dedicació a les obligacions que comporta la beca.   
Les persones beneficiàries i les entitats receptores hauran de comunicar a la Direcció General de Política Científica qualsevol causa d'incompatibilitat.  
11. Suspensió de les beques  
El director general de Política Científica podrà autoritzar l'ajornament de la incorporació del becari o becària a l'entitat receptora, a sol·licitud d'este, per raons justificades, amb la conformitat de l'investigador responsable i del representant legal de l'entitat, per un període no superior a tres mesos des de la data indicada en la resolució de concessió. Si no s'incorpora una vegada conclòs el termini concedit, s'entendrà que renuncia a la beca. El període ajornat no podrà ser recuperat.  
En les interrupcions motivades per les situacions de baixa per incapacitat temporal (malaltia o accident), risc durant l'embaràs i descans per maternitat o paternitat, degudament acreditades, la Direcció General de Política Científica podrà autoritzar la suspensió temporal del gaudi de la beca. Durant estes interrupcions es continuarà percebent el 100% de la beca i el període interromput podrà recuperar-se sempre que les disponibilitats pressupostàries ho permeten. Les interrupcions per maternitat no podran ser superiors a les setze setmanes, amb l'única excepció dels casos de part múltiple en què este termini pot ampliar-se en dos setmanes més per cada fill a partir del segon.  
En el cas de les interrupcions voluntàries per causes diferents de les indicades en el paràgraf anterior, la Direcció General de Política Científica podrà autoritzar la interrupció temporal del gaudi de la beca, i no es podrà recuperar el temps interromput. Els períodes d'interrupció no podran ser superiors a sis mesos en el transcurs de la beca i les seues possibles renovacions i no comportaran el pagament de cap dotació.  
12. Renúncies  
1. Les renúncies hauran de ser comunicades a la Direcció General de Política Científica en el termini de tres dies a partir del moment en què es produïsquen i produiran efecte des de la data de la baixa efectiva.  
2. Les renúncies o baixes que es produïsquen entre els becaris de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques als sol·licitants següents per l'orde de reserva establit, si és el cas, per resolució del director general de Política Científica.  
13. Renovacions  
1. El director general de Política Científica resoldrà les renovacions de les beques concedides a l'empara del present annex, així com les renovacions anuals de les beques de les mateixes característiques concedides a l'empara de convocatòries anteriors, que estaran condicionades al compliment de tots els requisits exigits en esta convocatòria. La renovació estarà condicionada a l'existència de crèdit adequat i suficient en el corresponent exercici pressupostari.  
2. Renovació de les beques i ajudes concedides a l'empara de la present convocatòria.  
Les beques es renovaran per un període màxim de 12 mesos.  
Requisits: hauran de presentar un imprés normalitzat de sol·licitud al qual s'adjuntarà la documentació següent:  
- Un informe sobre el treball d'investigació realitzat i els resultats obtinguts que incloga el pla de treball per a l'any que es demana la renovació.  
- Un informe de l'investigador responsable del projecte que avalue el treball realitzat i la necessitat de la renovació.  
Termini: el termini de presentació de la sol·licitud per a la renovació serà de l'1 al 30 de novembre de 2009.  
3. Renovacions de les beques i ajudes de les mateixes característiques concedides a l'empara de convocatòries anteriors:  
El personal investigador en formació que va adquirir la seua condició de becari a l'empara de l'Orde de 4 de febrer de 2008, de la Conselleria d'Educació, per la qual es convoquen beques per a la formació del personal investigador estranger en centres d'investigació de la Comunitat Valenciana, dins del Programa Santiago Grisolía: sol·licitarà la renovació de la beca fins a completar el període màxim de 24 mesos. Requisits: hauran de presentar un imprés normalitzat de sol·licitud al qual s'adjuntarà la documentació següent:  
- Un informe sobre el treball d'investigació realitzat i els resultats obtinguts que incloga el pla de treball per a l'any que es demana la renovació.  
- Un informe de l'investigador responsable del projecte que avalue el treball realitzat i la necessitat de la renovació.  
Termini: el termini de presentació de la sol·licitud per a la renovació serà de l'1 al 30 de novembre de 2009.  
ANNEX V  
Ajudes per al suport a la formació de personal investigador  
1. Objecte  
L'objecte d'esta convocatòria és la concessió d'ajudes per a fomentar la formació de personal investigador en organismes d'investigació de la Comunitat Valenciana. Estes ajudes tenen com a finalitat la formació de personal investigador que realitza estudis de postgrau en les universitats valencianes.  
Es pretén el finançament complementari d'aquelles beques de col·laboració de postgrau, pertanyents a programes propis de les universitats, que tenen com a finalitat la formació de personal investigador.  
2. Beneficiaris  
Podran sol·licitar i ser beneficiàries d'estes ajudes les universitats de la Comunitat Valenciana.  
3. Duració de les ajudes  
El període de gaudi de les ajudes s'establirà en la resolució de concessió i finalitzarà com a màxim el 31 de desembre de 2009. Les ajudes es podran prorrogar en els successius exercicis pressupostaris fins a completar el període màxim previst per a la beca de col·laboració (24 mesos).  
4. Formalització de sol·licituds  
Els models d'impresos normalitzats (sol·licituds i la resta de documentació) estaran disponibles en la següent adreça d'Internet: http://www.edu.gva.es.  
Les sol·licituds s'hauran de presentar d'acord amb el que especifiquen les normes generals de procediment d'esta orde.  
A l'imprés de sol·licitud s'adjuntarà:  
a) Una declaració responsable, firmada pel representant legal de l'entitat, que les beques de col·laboració es troben vigents en el moment de presentació de la sol·licitud d'ajuda, i en la qual consten les dates d'inici i finalització previstes.  
b) Fotocòpia del certificat acadèmic personal detallat, en què figure la titulació obtinguda, les qualificacions, la data d'obtenció de les qualificacions, el nombre de convocatòries i la nota mitjana de l'expedient acadèmic, corresponent, si és el cas, als dos cicles que acrediten l'obtenció del títol acadèmic per la persona beneficiària de la beca de col·laboració proposada.  
c) Còpia del projecte de col·laboració de postgrau aprovat per la universitat.  
Només podrà sol·licitar-se una ajuda per cada tutor o tutora del projecte de col·laboració de la persona becària.  
El personal investigador que actue com a tutor o tutora en la direcció del projecte de col·laboració aprovat pel seu organisme haurà de tindre acreditats un mínim de 2 trams d'avaluació positiva de l'activitat investigadora per la Comissió Nacional d'Avaluació de l'Activitat Investigadora (CNEAI). Este aspecte l'haurà de contindre la declaració responsable del representant legal de l'entitat.  
5. Dotació de les ajudes  
La dotació de les ajudes serà de 3.600 euros anuals, que podrà ser prorratejada, en funció del període de gaudi establit en la resolució de concessió. La dita quantitat es lliurarà a la universitat beneficiària per a complementar la dotació mensual de la beca de col·laboració del personal investigador en formació.  
6. Termini de presentació  
El termini de presentació de sol·licituds serà de l'1 al 30 de novembre de 2008.  
7. Avaluació i selecció  
L'avaluació de sol·licituds es realitzarà d'acord al barem següent:  
a) Expedient acadèmic (70%)  
b) Projecte de col·laboració (30%)  
8. Renovacions  
El director general de Política Científica resoldrà les renovacions de les ajudes concedides a l'empara del present annex, que estaran condicionades al compliment de tots els requisits exigits en esta convocatòria. La renovació estarà condicionada a l'existència de crèdit adequat i suficient en el corresponent exercici pressupostari.  
Les ajudes es renovaran pel període màxim de vigència de la beca de col·laboració.  
Requisits: les universitats hauran de presentar un imprés normalitzat de sol·licitud al qual s'adjuntarà la documentació següent:  
- Un informe sobre el treball d'investigació realitzat i els resultats obtinguts que incloga el pla de treball per al temps que es demana la renovació.  
- Un informe de la persona tutora que avalue el treball realitzat i la necessitat de la renovació.  
Termini: el termini de presentació de la sol·licitud per a la renovació serà de l'1 al 30 de novembre de 2009.  
ANNEX VI  
Beques per a estades en centres d'investigació radicats   
fora de la Comunitat Valenciana, dirigides a professors  
 i investigadors dels organismes d'investigació  
1. Objecte de la convocatòria  
L'objecte de la present convocatòria és la concessió de beques a professors i investigadors per a estades en centres d'investigació radicats fora de la Comunitat Valenciana que tinguen com a finalitat l'adquisició de noves tècniques, l'accés a instal·lacions científiques, la consulta de fons bibliogràfics o documentals, o altres activitats significatives que contribuïsquen a la major capacitació del personal investigador.  
2. Beneficiaris  
Podrà ser beneficiari d'estes beques el personal docent i investigador (PDI) de les universitats públiques valencianes, i el personal investigador dels organismes d'investigació de la Comunitat Valenciana. Este personal haurà de residir a la Comunitat Valenciana, posseir el títol de doctor i tindre formalitzada la seua vinculació estatutària o contractual amb la seua entitat en el moment de la sol·licitud i la mantindrà almenys durant el període d'execució de la beca.  
3. Duració i període de realització de les estades  
L'estada haurà de realitzar-se en centres d'investigació radicats fora de la Comunitat Valenciana, preferentment en l'estranger, i tindrà una duració ininterrompuda mínima d'1 mes i màxima de 6 mesos.  
El període de realització de l'estada estarà comprés entre l'1 de gener i el 31 de desembre de 2009.  
Quan l'objecte de l'estada siga la consulta bibliogràfica o documental, la seua duració serà d'1 mes. Excepcionalment, i en funció de les característiques del projecte d'investigació, es podran concedir ajudes per a este tipus d'estades per un període de duració superior al mes.  
4. Formalització de sol·licituds  
Les sol·licituds es presentaran d'acord amb el que s'ha especificat en les normes generals de procediment d'esta orde.  
L'imprés de sol·licitud anirà acompanyat dels documents següents:  
a) Fotocòpia del document nacional d'identitat, del document equivalent en el cas de nacionals d'estats membres de la Unió Europea o, en el cas de nacionals dels estats no membres de la Unió Europea, de la targeta de residència o equivalent. Quan en estos documents figure un domicili no pertanyent a la Comunitat Valenciana, haurà d'acreditar-se el domicili actual per mitjà de certificat municipal d'empadronament.  
b) Memòria del treball d'investigació a desenrotllar.  
c) Currículum de la persona sol·licitant.  
d) Historial cientificotècnic dels últims tres anys de l'equip o grup d'investigació de la institució on desenrotllarà la seua activitat.  
e) Llevat que la documentació ja es trobe en poder de l'administració actuant, si l'investigador realitza les seues funcions en una entitat privada, s'adjuntarà la documentació prevista en l'apartat 2.7 de l'annex I.  
5. Termini de presentació de sol·licituds  
El termini de presentació de sol·licituds serà el previst amb caràcter general en la base 3 de l'annex I de la present orde.  
6. Criteris d'avaluació  
Els criteris que s'establixen per a l'avaluació d'estes beques són els següents:  
a) Currículum cientificotècnic de la persona sol·licitant (40%).  
b) Interés cientificotècnic i possibles repercussions del treball d'investigació proposat, així com la viabilitat de la seua execució en el temps sol·licitat (40%).  
c) Qualitat i interés de l'historial científic del grup investigador on s'integrarà el candidat o, si és el cas, de la institució on exercirà l'activitat (20%).  
7. Quantia   
Les beques consistiran en una dotació mensual entre 1.300 i 1.500 euros, segons el país de destinació, per a gastos d'allotjament i manutenció, i una ajuda per al viatge d'anada i tornada al centre de destinació, que tindrà una quantia màxima de 500 euros.  
La resolució de concessió establirà la duració i la resta de condicions de les beques i es comunicarà a les entitats de què formen part les persones beneficiàries.  
8. Compatibilitat  
Estes beques són incompatibles amb qualsevol altra obtinguda per a la mateixa finalitat.  
9. Renúncia   
Les renúncies que es produïsquen entre els beneficiaris podran ser cobertes amb l'adjudicació de noves beques als sol·licitants següents per l'orde de reserva establit, si és el cas, per resolució del director general de Política Científica.  
10. Obligacions dels beneficiaris  
Les persones beneficiàries estaran obligades a:  
a) En el termini d'un mes des de la notificació de la concessió de la beca, haurà d'aportar-se el certificat del centre receptor d'acceptació de l'estada de l'investigador durant les dates sol·licitades, i la fitxa de manteniment de tercers amb les dades de domiciliació bancària. La falta de presentació de la dita documentació suposa la renúncia a la beca concedida.   
b) Comunicar a la Direcció General de Política Científica, la seua incorporació a la universitat o centre d'investigació de destinació dins dels 20 dies següents a la data en què es produïsca. En cas de no comunicar la incorporació en el termini mencionat, s'entendrà que renuncia a l'ajuda concedida.  
c) Ajustar la seua actuació a les normes de l'organisme d'investigació a què s'incorporen i exercir la seua activitat en règim de dedicació exclusiva.  
d) Qualsevol canvi en les condicions de l'estada subvencionada haurà de ser notificat expressament i, prèviament a la realització d'esta, per mitjà d'un escrit dirigit a la Direcció General de Política Científica per a la seua autorització. L'incompliment de la dita notificació podrà donar lloc a la modificació de la resolució de concessió.  
e) Totes les persones físiques beneficiàries hauran de contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'este concert siguen insuficients, una assegurança d'assistència mèdica l'àmbit de cobertura de la qual incloga el país de destinació. Estes assegurances hauran de cobrir el període total de gaudi efectiu de la beca.  
f) Remetre a la Direcció General de Política Científica, en el termini d'un mes des de la finalització de l'estada, la documentació següent:  
- Informe del treball realitzat, que continga els resultats obtinguts i on es faça constar la conformitat del responsable de l'equip o grup investigador receptor.  
- Certificat de l'estada emés pel representant legal del centre de destinació en què conste les dates d'inici i finalització de l'estada, amb el vistiplau del responsable de l'equip o grup científic receptor.  
La realització de l'estada per un període de temps inferior al previst en la resolució de concessió de la beca suposarà l'obligació de reintegrar una part de la quantia percebuda proporcional al període no gaudit de l'estada.  
ANNEX VII  
Ajudes per a recolzar la contractació de doctors   
per part d'entitats amb finalitat investigadora  
1. Objecte  
L'objecte de la present convocatòria és regular el procediment de concessió d'ajudes per al cofinançament de la contractació laboral de doctors formalitzats pels organismes d'investigació, a fi d'aconseguir més i millor personal qualificat per al sistema de ciència i tecnologia.  
Es pretén el finançament de contractes laborals vigents durant 2009, en segona o posterior anualitat, formalitzats pels organismes sol·licitants en el marc del Programa Ramón y Cajal del Programa Nacional de Potenciació de Recursos Humans del Pla Nacional d'Investigació Científica, Desenrotllament i Innovació Tecnològica (I+D+i)  
2. Beneficiaris  
Podran sol·licitar i ser beneficiaris d'estes ajudes els organismes d'investigació de la Comunitat Valenciana.  
3. Concepte i duració de les ajudes  
1. Les ajudes es destinaran al cofinançament del cost del personal investigador previst en l'apartat primer. La subvenció serà del 50% del cost total subvencionable.  
Estes ajudes seran compatibles amb altres subvencions per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals. L'import d'estes en cap cas podrà superar el cost de l'activitat subvencionada.  
2. El període de duració de les ajudes s'establirà en la resolució de concessió i finalitzarà, com a màxim, el 31 de desembre de 2009. Les ajudes previstes es podran prorrogar en els successius exercicis pressupostaris mentres estiguen vigents els contractes.  
4. Formalització de sol·licituds  
Les sol·licituds s'hauran de presentar d'acord amb el que especifiquen les normes generals de procediment d'esta orde.  
L'imprés de sol·licitud anirà acompanyat dels documents següents:  
a) Declaració responsable, firmada pel representant legal de l'entitat, en què s'enumeren les ajudes sol·licitades i/o concedides fins al moment de la presentació de la sol·licitud, per a finançar cada una de les contractacions a què es referix este annex.  
b) Declaració responsable, firmada pel representant legal de l'entitat que els contractes es troben vigents en el moment de presentació de la sol·licitud d'ajuda.  
c) Còpia dels corresponents contractes subscrits per a la incorporació dels investigadors al sistema espanyol de ciència i tecnologia (Programa Ramón y Cajal), sempre que no s'hagen presentat en convocatòries corresponents a exercicis anteriors.  
5. Termini de presentació  
Les sol·licituds es presentaran de l'1 al 30 de desembre de 2008.  
6. Renovacions  
En el cas de renovacions es presentarà la mateixa documentació prevista en els apartats anteriors.  
ANNEX VIII  
Ajudes per a l'organització i difusió de congressos, jornades  
 i reunions de caràcter científic, tecnològic, humanístic o artístic  
1. Objecte  
Esta convocatòria té com a objecte la concessió d'ajudes als organismes d'investigació per a l'organització i difusió de congressos, jornades i reunions de caràcter científic, tecnològic, humanístic o artístic, com a labor de disseminació dels resultats de les investigacions realitzades en el marc de les activitats primàries de caràcter no econòmic dels organismes d'investigació.  
Els esdeveniments han de celebrar-se durant l'any 2009, dins de l'àmbit de la Comunitat Valenciana.  
Les ajudes es destinaran a finançar qualsevol de les activitats següents:  
1. Els gastos preparatoris de l'activitat: viatges i estades dels organitzadors.   
2. La difusió dels programes de la reunió.  
3. Els viatges, estades i participació dels ponents i conferenciants.  
4. L'edició de les ponències o conclusions resultants.  
Queden exclosos de la convocatòria:  
a) Els gastos socials associats a les actuacions subvencionades.  
b) Els cursos de postgrau, de reciclatge o d'especialització.  
2. Sol·licitants i beneficiaris  
Podran presentar sol·licituds i ser beneficiaris d'estes ajudes els organismes d'investigació de la Comunitat Valenciana, dels definits en el Marc Comunitari sobre Ajudes Estatals d'Investigació i Desenrotllament i Innovació.  
Podrà presentar propostes, per mitjà del seu organisme i com a investigador responsable de l'execució del projecte, el personal docent i investigador (PDI) de les universitats públiques valencianes i el personal investigador de la resta d'organismes. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
3. Formalització de les sol·licituds  
Les sol·licituds es presentaran d'acord amb el que s'especifica en les normes generals de procediment d'esta orde.  
Les sol·licituds hauran de comptar amb la firma del representant legal de l'entitat i de l'investigador responsable del projecte.  
En el cas de la presentació telemàtica de sol·licituds, la firma del representant legal de l'entitat s'acreditarà per mitjà de la relació firmada de tots els projectes que la universitat o entitat pública o privada d'investigació presenten.  
L'imprés de sol·licitud anirà acompanyat dels documents següents:  
a) Currículum de l'investigador responsable del projecte.  
b) Composició del comité científic.  
c) Programa científic.  
d) Pressupost d'ingressos i gastos, detallat per conceptes, al qual s'adjuntaran factures proforma d'aquelles activitats objecte de la sol·licitud de subvenció.  
4. Termini de presentació de sol·licituds  
El termini de presentació de sol·licituds serà el previst amb caràcter general en la base 3 de l'annex I de la present orde.  
5. Import de les ajudes  
Les ajudes consistiran en una subvenció per un import de fins a 9.000 euros, que s'establirà d'acord amb els criteris de selecció i avaluació.  
6. Criteris de selecció i avaluació  
La selecció de les sol·licituds serà realitzada tenint en compte els criteris següents:  
a) La qualitat i la rellevància cientificotecnològica de l'activitat que es proposa (40%).  
b) La trajectòria científica de l'investigador responsable (40%).  
c) L'àmbit de projecció del congrés o reunió (20%).  
7. Pagament i justificació de les ajudes  
Per a justificar les ajudes o subvencions caldrà aportar la documentació que s'establix en les normes generals de procediment, per l'import de la subvenció concedida.  
A més, es justificarà documentalment la realització de l'activitat subvencionada per mitjà de la presentació dels documents següents:  
a) Memòria de les activitats realitzades.  
b) Programa científic definitiu.  
c) Un exemplar dels fullets, cartells i publicacions que hagen sigut objecte de l'ajuda.  
En tot cas, haurà de quedar acreditada en la documentació oficial del congrés i publicacions, el patrocini de la Generalitat. L'omissió d'esta obligació suposarà un cas d'incompliment previst en l'apartat 9.3 de l'annex I.  
ANNEX IX  
Ajudes per a la realització de projectes d'I+D   
per a grups d'investigació emergents  
1. Objecte i àmbit  
L'objecte de la present convocatòria és concedir ajudes a grups d'investigació per a la realització de projectes d'I+D, desenrotllats per grups emergents en organismes d'investigació de la Comunitat Valenciana.  
Els projectes presentats en esta convocatòria tindran una duració màxima de 2 anys.  
2. Sol·licitants i beneficiaris  
Podran ser beneficiaris d'estes ajudes els organismes d'investigació de la Comunitat Valenciana, dels definits en el Marc Comunitari sobre Ajudes Estatals d'Investigació i Desenrotllament i Innovació.  
Podrà presentar propostes, per mitjà del seu organisme i com a investigadors responsables de la seua execució cientificotècnica, el personal docent i investigador (PDI) de les universitats públiques valencianes i el personal investigador de la resta d'organismes. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
3. Equip de treball del projecte  
L'equip estarà format com a mínim per tres investigadors, dels quals almenys l'investigador principal i un altre membre del grup han de posseir el títol de doctor i tindre formalitzada la seua vinculació estatutària o contractual amb les entitats beneficiàries.  
Cap membre de l'equip haurà participat com a investigador principal en projectes finançats per organismes internacionals, plans nacionals d'I+D+i o projectes de la Generalitat.  
L'investigador principal haurà de ser-ho d'un projecte precompetitiu d'I+D vigent d'un programa propi del seu organisme i haver obtingut el títol de doctor després de l'1 de gener de 1995.  
4. Tipus de projectes  
En el context del Marc Comunitari sobre Ajudes Estatals d'Investigació i Desenrotllament i Innovació, els projectes d'investigació han de referir-se a les activitats primàries dels organismes d'investigació sol·licitants, tant a la formació de més personal i millor qualificat com a la realització de projectes d'I+D independent per a la millora del coneixement. S'exclou la realització de projectes d'investigació sota contracte de tercer.  
5. Formalització de sol·licituds  
Les sol·licituds s'hauran de presentar d'acord amb el que especifiquen les normes generals de procediment d'esta orde.  
Les sol·licituds hauran de comptar amb la firma del representant legal de l'entitat i de l'investigador principal del projecte.  
En el cas de la presentació telemàtica de sol·licituds la firma del representant legal de l'entitat s'acreditarà per mitjà de la relació firmada de tots els projectes que la universitat o entitat pública o privada d'investigació presenten.  
L'imprés de sol·licitud anirà acompanyat dels documents següents:  
a) Memòria cientificotècnica del projecte d'investigació.  
b) Currículum de cada un dels investigadors que figuren en la sol·licitud.  
c) Declaració responsable que cap membre de l'equip ha participat com a investigador principal en un altre projecte dels assenyalats en l'apartat 3 del present annex.  
d) Còpia de la resolució de concessió del projecte vigent d'un programa propi del seu organisme.  
El personal vinculat a altres organismes haurà d'aportar autorització del seu organisme per a participar en el projecte.  
6. Termini de presentació de sol·licituds  
El termini de presentació de sol·licituds serà el previst amb caràcter general en la base 3 de l'annex I de la present orde.  
7. Naturalesa i quantia de les ajudes  
Les subvencions podran finançar, totalment o parcialment, el pressupost sol·licitat i la quantia es determinarà en cada cas d'acord amb els criteris d'avaluació i selecció.  
Les ajudes concedides seran compatibles amb altres ajudes o subvencions, sempre que conjuntament no superen el cost total del projecte.  
El sol·licitant haurà de declarar les ajudes que haja obtingut o sol·licitat per al mateix projecte, tant a l'iniciar-se el projecte com en qualsevol moment posterior.  
Conceptes susceptibles d'ajuda  
a) Gastos de funcionament del projecte, fins a un màxim de 6.000 euros anuals, corresponents a:  
- Material fungible  
- Viatges, manutenció i allotjament (màxim 6.000 euros, entre les dos anualitats)  
- Altres gastos complementaris necessaris per a l'execució del projecte  
8. Avaluació i selecció  
L'avaluació i selecció de les propostes s'efectuarà segons els criteris següents:  
a) Qualitat del grup d'investigació (45%).  
b) Qualitat i interés cientificotècnic del projecte d'I+D+i, objectius i metodologia del projecte (45%).  
c) Adequació del pressupost a les activitats previstes (10%).  
9. Justificació de les subvencions  
La justificació de les ajudes es realitzarà d'acord amb el que s'establix en les normes generals de procediment i per l'import de la subvenció concedida.  
Així mateix, també es justificarà l'ús de la subvenció concedida per mitjà del compliment de les normes sobre seguiment cientificotècnic. A estos efectes, s'haurà de presentar, en el termini màxim de tres mesos des de la finalització del projecte, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.  
10. Renovació de les ajudes  
El director general de Política Científica resoldrà les renovacions anuals de les ajudes concedides a l'empara del present annex, que estaran condicionades al compliment de tots els requisits exigits en esta convocatòria. La renovació estarà condicionada a l'existència de crèdit adequat i suficient en el corresponent exercici pressupostari.  
Requisits: hauran de presentar un informe normalitzat de progrés i seguiment del projecte d'investigació, on es manifestarà, si és procedent, la voluntat de renovar el projecte per a la segona anualitat. A l'informe s'adjuntarà relació de publicacions i patents derivades de l'execució del projecte.  
Termini: el termini de presentació de la sol·licitud per a la renovació serà de l'1 al 31 de gener de 2010.  
ANNEX X  
Programa Prometeu per a grups d'investigació d'excel·lència   
1. Objecte  
L'objecte del programa Prometeu és la concessió d'ajudes per a la realització d'accions d'I+D per a grups d'investigació, com a activitats primàries no econòmiques dels organismes d'investigació. Estes accions busquen com a objectiu la identificació de grups d'I+D d'excel·lència a la Comunitat Valenciana i facilitar el seu funcionament per mitjà de la concessió d'ajudes per al finançament de les accions proposades a mitjà termini.  
La finalitat és promoure la investigació de qualitat i afavorir el màxim nivell d'excel·lència dels grups d'investigació amb una trajectòria acreditada i solvent dins de la comunitat científica nacional i internacional, per mitjà de la realització d'accions singulars d'I+D. Així mateix, es pretén potenciar i consolidar la formació de nous investigadors entorn d'un grup científic o tecnològic.  
2. Subprogrames  
La present convocatòria consta de dos subprogrames:  
A) Ajudes per a la renovació de projectes d'I+D per a grups d'investigació, convocats a l'empara de l'Orde de 28 de desembre de 2007, del conseller d'Educació, dins del Programa Prometeu.  
B) Ajudes per al desenrotllament d'actuacions d'I+D per grups d'investigació d'excel·lència.  
A) Ajudes per a la renovació de projectes d'I+D per a grups d'investigació.  
1. Requisits: els investigadors principals hauran de presentar un informe normalitzat de progrés i seguiment del projecte d'investigació, on es manifestarà, si és procedent, la voluntat de renovar el projecte per a la següent anualitat. A l'informe s'adjuntarà la relació de publicacions i patents derivades de l'execució del projecte.  
2. Termini: el termini de presentació de la sol·licitud per a la renovació serà de l'1 al 31 de desembre de 2008.  
B) Ajudes per al desenrotllament d'actuacions d'I+D per grups d'investigació d'excel·lència.  
1. Duració  
Les ajudes d'esta convocatòria tindran una duració màxima de 5 anys.  
2. Sol·licitants i beneficiaris  
Podran ser sol·licitants i beneficiaris d'estes ajudes les universitats i organismes d'investigació, amb capacitat i activitat demostrada en accions d'I+D, de la Comunitat Valenciana.  
Podrà presentar propostes, per mitjà del seu organisme i com a investigadors responsables de la seua execució cientificotècnica, el personal docent i investigador (PDI) de les universitats públiques valencianes i el personal investigador de la resta d'organismes valencians d'investigació. Este personal haurà de posseir el títol de doctor i tindre formalitzada la seua vinculació estatutària o contractual amb l'entitat beneficiària en el moment de la sol·licitud i la mantindrà almenys durant el període d'execució de l'ajuda.  
3. Grup d'investigació  
El grup d'investigació estarà format per un investigador principal i per altres investigadors que han de posseir el títol de doctor i tindre formalitzada la seua vinculació estatutària o contractual amb els organismes valencians d'investigació.  
A l'efecte de còmput d'hores de dedicació del personal investigador, les accions concedides a l'empara del que disposa esta orde no computaran hores de dedicació.  
L'equip de treball podrà completar-se amb la incorporació d'un altre personal, que podrà ser objecte de subvenció per esta convocatòria.  
4. Tipus d'accions  
Les accions d'investigació han de referir-se a les activitats primàries dels organismes d'investigació sol·licitants, tant a la formació de més personal i millor qualificat, com a la realització de projectes d'I+D independent per a la millora del coneixement.  
S'exclou la realització de projectes d'investigació sota contracte de tercer.  
Per a poder sol·licitar accions d'I+D, dins de les accions científiques del Programa Prometeu, l'investigador principal haurà de tindre reconeguts un mínim de 3 trams d'avaluació positiva de l'activitat investigadora per la Comissió Nacional d'Avaluació de l'Activitat Investigadora (CNEAI), o haver finalitzat com a tal un mínim de 3 projectes d'I+D del Pla Nacional o de programes marc de la Unió Europea, amb una duració superior a un any.  
A més de complir el que s'ha especificat en el paràgraf anterior, la resta de membres del grup d'investigació hauran de presentar una mitjana de 2 trams d'avaluació positiva de l'activitat investigador per la CNEAI.  
5. Formalització de sol·licituds  
Les sol·licituds s'hauran de presentar d'acord amb el que especifiquen les normes generals de procediment d'esta orde.  
Les sol·licituds hauran de comptar amb la firma del representant legal de l'entitat i de l'investigador principal del projecte.  
En el cas de la presentació telemàtica de sol·licituds la firma del representant legal de l'entitat s'acreditarà per mitjà de la relació firmada de tots els projectes que la universitat o entitat pública o privada d'investigació presenten.  
L'imprés de sol·licitud anirà acompanyat dels documents següents:  
a) Memòria cientificotècnica, que haurà d'incloure les activitats que es desenrotllaran i el pressupost corresponent. La memòria contindrà la programació amb les previsions de l'activitat futura per als pròxims cinc anys  
b) Currículum de cada un dels investigadors que figuren en la sol·licitud.  
c) Còpia de la resolució de la CNEAI on s'acredite el reconeixement dels trams de l'activitat investigadora de l'investigador principal i la resta de components del grup.  
d) Còpia de la resolució de concessió dels projectes d'I+D, on conste la data de finalització d'este.  
e) Llista de publicacions, patents i contractes del grup en els últims 5 anys.  
El personal vinculat a altres entitats, diferents de la sol·licitant; haurà d'aportar autorització del seu organisme per a participar en el projecte.  
6. Termini de presentació de sol·licituds  
El termini de presentació de sol·licituds serà el previst amb caràcter general en la base 3 de l'annex I de la present orde.  
7. Naturalesa i quantia de les ajudes  
Les subvencions podran finançar, totalment o parcialment, el pressupost sol·licitat i la quantia es determinarà en cada cas d'acord amb els criteris d'avaluació i selecció.  
Les ajudes concedides seran incompatibles amb altres ajudes o subvencions per als mateixos conceptes que siguen subvencionats pel projecte.  
Conceptes susceptibles d'ajuda  
1) Costos de personal:  
a) Costos ocasionats per la participació en el projecte de personal contractat temporal, alié al personal vinculat estatutàriament o contractualment de manera permanent amb l'organisme sol·licitant, que podrà incorporar-se al projecte durant tot o part del temps de duració previst, en dedicació total o parcial. Estos costos podran referir-se a les categories següents:  
- Personal tècnic de suport. La dotació d'este apartat serà de 7.000 euros, corresponents al salari brut de sis mesos. A més, l'ajuda inclou l'import de la quota empresarial a la Seguretat Social.  
- Personal investigador en formació. La dotació d'este apartat es correspon a 1 persona amb els requisits següents:  
1. Estar en possessió d'un títol universitari oficial espanyol per a accedir a un programa de doctorat, d'acord amb el que disposa l'article 19 del Reial Decret 1393/2007, de 29 d'octubre, o d'acord amb alguna de les ordenacions universitàries anteriors. La data de finalització d'estudis de la titulació requerida haurà de ser posterior a l'1 de gener de 2007.  
2. Posseir una nota mitjana de l'expedient acadèmic igual o superior a 7 punts.  
3. Tindre la finalitat de formació predoctoral per a realitzar una tesi doctoral.  
4. Amb una retribució bruta anual de 16.800 euros en dedicació a temps complet.   
A més, l'ajuda inclou l'import de la quota empresarial a la Seguretat Social.  
b) Costos ocasionats per complements salarials per al personal investigador del grup que tinga una relació estatutària o laboral amb el centre beneficiari de l'ajuda.  
L'import màxim per a estos conceptes serà de 18.000 euros bruts anuals per al conjunt dels membres del grup (amb un màxim de 6.000 euros bruts anuals per a l'investigador principal).  
2) Costos d'execució  
a) Gastos de funcionament:  
- Material fungible, fins a un màxim de 5.000 euros anuals.  
- Viatges, manutenció i allotjament, fins a un màxim de 3.000 euros anuals.  
- Difusió de les activitats del grup, fins a un màxim de 2.000 euros anuals.  
- Realització de jornades científiques, fins a un màxim de 6.000 euros anuals  
- Incorporació d'investigadors invitats, fins a un màxim de 5.000 euros anuals  
- Actuacions complementàries per a la finalització de projectes del pla nacional o del programa marc europeu, fins a un màxim de 10.000 euros anuals.  
b) Gastos d'adquisició d'equipament cientificotècnic, fins a un màxim de 15.000 euros per a cada un dels anys de vigència d'esta.  
3) Gastos de funcionament de les entitats beneficiàries necessaris per al desenrotllament del projecte: esta quantitat ascendirà a un màxim de 5.000 euros anuals com a dotació addicional del finançament per a gastos de funcionament concedida al projecte.  
8. Avaluació i selecció  
El procés d'avaluació i de selecció de les sol·licituds constarà de dos fases:  
Fase 1. L'Agència Valenciana d'Avaluació i Prospectiva (AVAP), i/o l'Agència Nacional d'Avaluació i Prospectiva (ANEP) portarà/an a cap una valoració cientificotècnica de les propostes segons els criteris següents:  
a) Capacitat de l'investigador principal i de la resta del grup d'investigació per a la realització de les activitats programades, interés i rellevància de les contribucions recents d'este relacionades amb la temàtica del projecte o semblants (40%).  
b) Viabilitat de la proposta: objectius, pla de treball, disseny de la investigació, pressupost previst (30%).  
c) Adequació del pressupost a les activitats proposades i la seua justificació d'acord amb les necessitats presentades (10%).  
Fase 2. Les accions seran prioritzades per comissions de selecció, que duran a terme una valoració dels aspectes següents:  
d) Oportunitat científica de la proposta (10%).  
e) Internacionalització de l'activitat investigadora del grup d'investigació (10%).  
La selecció es realitzarà atenent la distribució dels projectes per àrees temàtiques.  
9. Incompatibilitats  
Els investigadors beneficiaris de les ajudes Prometeu no podran ser-ho de les ajudes establides en la resta d'annexos a la present orde, per als mateixos conceptes que hagen sigut objecte de subvenció per esta convocatòria.  
Així mateix, en el cas que els dits conceptes hagen sigut subvencionats prèviament per alguna de les convocatòries establides en esta orde, no seran objecte d'ajuda dins del Programa Prometeu.  
10. Justificació de les ajudes  
La justificació de les ajudes es realitzarà d'acord amb el que s'establix en les normes generals de procediment i per l'import de la subvenció concedida.  
11. Renovació de les ajudes  
1. El director general de Política Científica resoldrà les renovacions anuals de les ajudes concedides a l'empara del present annex, així com les renovacions anuals de les ajudes de les mateixes característiques concedides a l'empara de convocatòries anteriors, que estaran condicionades al compliment de tots els requisits exigits en esta convocatòria. La renovació estarà condicionada a l'existència de crèdit adequat i suficient en el corresponent exercici pressupostari.  
2. Requisits: hauran de presentar un informe normalitzat de progrés i seguiment del projecte d'investigació, on es manifestarà, si és procedent, la voluntat de renovar el projecte per a la següent anualitat. A l'informe s'adjuntarà la relació de publicacions i patents derivades de l'execució del projecte.  
3. Termini: el termini de presentació de la sol·licitud per a la renovació serà de l'1 al 31 de desembre de 2009.  
12. Obligacions  
Els grups d'investigació beneficiaris d'estes ajudes estan obligats a:  
a) Disposar d'una pàgina web del grup, que haurà de ser actualitzada permanentment, en la que figurarà el patrocini i el logotip de la Generalitat.  
b) Disposar d'un acrònim i d'un logotip per al grup, que també figurarà en la pàgina web.  
c) Inscriure's en els registres de grups d'investigació de la Comunitat Valenciana i del seu organisme d'investigació, si és el cas.  
ANNEX XI  
Ajudes per a la formació de personal de suport   
en organismes d'investigació de la Comunitat Valenciana   
del Programa Gerónimo Forteza  
1. Objecte i àmbit de la convocatòria  
L'objecte de la present convocatòria és la concessió d'ajudes per a la formació de personal de suport en organismes d'investigació de la Comunitat Valenciana.  
Estes ajudes tenen com a finalitat la formació de personal de suport a les activitats primàries no econòmiques dels organismes d'investigació, amb l'objectiu d'aconseguir més personal i millor qualificat, per mitjà de la contractació laboral en formació de persones amb titulació superior o mitjana universitària.  
2. Sol·licitants i beneficiaris  
Podran ser beneficiaris d'estes ajudes els organismes d'investigació de la Comunitat Valenciana, dels definits en el Marc Comunitari sobre Ajudes Estatals d'Investigació i Desenrotllament i Innovació, en què tinga formalitzada la seua relació laboral l'investigador principal del projecte d'I+D requerit al grup d'investigació on s'incorpore el personal de suport. Així mateix, tindran la consideració de beneficiàries les persones físiques contractades que realitzaran l'estada de formació en els dits organismes d'investigació.  
Podran presentar propostes, per mitjà del seu organisme d'investigació i com a investigadors responsables de la formació del personal de suport, el personal dels organismes d'investigació, amb títol de doctor, que tinga formalitzada la seua vinculació funcionarial, estatutària o contractual, en el moment de la sol·licitud i la mantindrà almenys durant el període d'execució de l'ajuda.  
Els dits investigadors hauran de ser investigadors principals d'un projecte d'investigació vigent, i que es trobe en l'última anualitat d'execució, finançats per Plans Nacionals d'I+D o per programes marc de la Unió Europea.  
Les entitats beneficiàries formalitzaran amb el personal de suport un contracte formatiu en pràctiques dels previstos en l'article 11.1 del Text refós de l'Estatut dels Treballadors, aprovat per Reial Decret Legislatiu 1/1995, de 24 de març, i la seua normativa de desplegament.  
3. Concepte i característiques de l'ajuda  
1. L'ajuda es destinarà al finançament del cost dels contractes laborals que formalitzaran els organismes d'investigació que siguen beneficiaris.  
2. L'ajuda tindrà una duració màxima de sis mesos. El període de gaudi de les ajudes s'establirà en la resolució de concessió i finalitzarà com a màxim el 31 de desembre de 2009.  
3. La dotació de les ajudes serà de 7.000 euros, corresponents al salari brut de sis mesos. A més, l'ajuda inclou l'import de la quota empresarial a la Seguretat Social. La dita quantitat podrà ser prorratejada, en funció del període de gaudi establit en la resolució de concessió.  
4. Requisits de les persones beneficiàries  
Per a optar als contractes d'estes ajudes serà necessari el compliment dels requisits següents:  
a) Tindre la nacionalitat espanyola, o ser nacional d'un estat membre de la Unió Europea o ser estranger amb autorització o permís de residència o d'estada per estudis a Espanya i, en tot cas, residir a la Comunitat Valenciana.  
b) Posseir la titulació de llicenciatura (grau) o diplomatura, o equivalent, i haver finalitzat els estudis després de l'1 de gener de 2007.  
5. Formalització de sol·licituds  
Les sol·licituds s'hauran de presentar d'acord amb el que especifiquen les normes generals de procediment d'esta orde.  
Les sol·licituds hauran de comptar amb la firma del representant legal de l'entitat i de l'investigador principal del projecte.  
En el cas de la presentació telemàtica de sol·licituds amb firma digital avançada, la firma del representant legal de l'entitat s'acreditarà per mitjà de la relació firmada de tots els projectes que l'organisme d'investigació presente.  
L'imprés de sol·licitud anirà acompanyat dels documents següents:  
a) Currículum de l'investigador principal del projecte d'I+D, segons model.  
b) Memòria sobre les activitats a desenrotllar pel personal de suport, segons model.  
c) Documentació acreditativa de la concessió i de la duració del projecte d'I+D (que incloga les dates d'inici i finalització).  
6. Termini de presentació de sol·licituds  
El termini de presentació de sol·licituds serà el previst amb caràcter general en la base 3 de l'annex I de la present orde.  
7. Avaluació i selecció  
L'avaluació de sol·licituds es realitzarà d'acord amb els criteris següents:  
a) Qualitat de l'investigador principal (70%)  
b) Adequació de les activitats de formació per al personal de suport (30%)  
8. Justificació de les subvencions  
Les justificacions s'hauran de presentar d'acord amb el que especifiquen les normes generals de procediment d'esta orde.  
Així mateix, també es justificarà l'ús de la subvenció concedida per mitjà del compliment de les normes sobre seguiment cientificotècnic. A estos efectes, s'haurà de presentar en el termini màxim de tres mesos des de la finalització del projecte, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.  
ANNEX XII  
Ajudes complementàries per a projectes d'I+D+i  
1. Objecte i àmbit de la convocatòria  
L'objecte de la present convocatòria és la concessió d'ajudes a grups d'investigació de qualitat contrastada per a completar el desenrotllament de projectes d'I+D vigents, durant 2009, finançats per plans nacionals d'I+D o per programes marc de la Unió Europea, que es desenrotllen en organismes d'investigació de la Comunitat Valenciana.  
Estes ajudes tenen com a finalitat el suport a les activitats primàries no econòmiques dels organismes d'investigació, amb l'objectiu de realitzar projectes d'I+D independent per a millorar els coneixements i la comprensió.  
2. Sol·licitants i beneficiaris  
Podran ser beneficiaris d'estes ajudes els organismes d'investigació de la Comunitat Valenciana, dels definits en el Marc Comunitari sobre Ajudes Estatals d'Investigació i Desenrotllament i Innovació, en què tinga formalitzada la seua relació laboral l'investigador principal del projecte d'I+D requerit al grup d'investigació.  
Podran presentar propostes, per mitjà del seu organisme d'investigació i com a investigadors responsables de la seua execució cientificotècnica, el personal docent i investigador dels organismes d'investigació, amb títol de doctor, que tinga formalitzada la seua vinculació funcionarial, estatutària o contractual, en el moment de la sol·licitud i la mantindrà almenys durant el període d'execució de l'ajuda.  
Els dits investigadors hauran de ser investigadors principals d'un projecte d'investigació vigent, finançats per plans nacionals d'I+D o per programes marc de la Unió Europea.  
Els projectes hauran de desenrotllar-se pel mateix equip d'investigació que té concedit el projecte finançat.  
3. Concepte i característiques de l'ajuda  
Les subvencions podran finançar, totalment o parcialment, la proposta presentada i la quantia es determinarà en cada cas d'acord amb els criteris d'avaluació i selecció. La proposta justificarà la necessitat de dotació complementària per a afrontar els gastos corrents no coberts per la convocatòria respectiva del projecte d'I+D.  
El sol·licitant haurà de declarar les ajudes que haja obtingut o sol·licitat per al mateix projecte, tant a l'iniciar-se el projecte com en qualsevol moment posterior.  
Conceptes susceptibles d'ajuda  
Gastos de funcionament del projecte corresponents a:  
- Material fungible  
- Viatges, manutenció i allotjament, (màxim 6.000 euros)  
- Altres gastos complementaris necessaris per a l'execució del projecte (s'exceptuen els gastos de personal, complements salarials, o de becaris)  
Imports màxims  
Fins a 20.000 euros per a projectes finançats per plans nacionals d'I+D  
Fins a 10.000 euros per a projectes finançats pels programes marc de la Unió Europea.  
Les quantitats concedides per la Generalitat, en convocatòries anteriors d'ajudes complementàries al mateix projecte d'I+D, seran tingudes en compte a l'efecte de calcular la dotació complementària necessària per a afrontar els gastos corrents no coberts per la convocatòria respectiva del projecte d'I+D.  
4. Formalització de sol·licituds  
Les sol·licituds s'hauran de presentar d'acord amb el que especifiquen les normes generals de procediment d'esta orde.  
Les sol·licituds hauran de comptar amb la firma del representant legal de l'entitat i de l'investigador principal del projecte.  
En el cas de la presentació telemàtica de sol·licituds amb firma digital avançada, la firma del representant legal de l'entitat s'acreditarà per mitjà de la relació firmada de tots els projectes que l'organisme d'investigació presente.  
L'imprés de sol·licitud anirà acompanyat dels documents següents:  
a) Memòria justificativa de la necessitat de la dotació complementària per al projecte d'I+D.  
b) Currículum de l'investigador principal.  
c) Relació detallada dels membres components de l'equip d'investigació.  
d) Document que acredite la quantitat inicialment sol·licitada.  
e) Document que acredite la concessió del projecte d'I+D, on s'indique la quantitat concedida, així com les dates d'inici i finalització.  
f) Historial cientificotècnic dels últims tres anys de l'equip o grup d'investigació.  
Només s'admetrà una sol·licitud per investigador principal.  
5. Termini de presentació de sol·licituds  
El termini de presentació de sol·licituds serà el previst amb caràcter general en la base 3 de l'annex I de la present orde.  
6. Avaluació i selecció  
L'avaluació de sol·licituds es realitzarà d'acord amb els criteris següents:  
a) Qualitat del grup d'investigació (45%)  
b) Adequació del pressupost a les activitats previstes (55%)  
7. Justificació de les subvencions  
Les justificacions s'hauran de presentar d'acord amb el que especifiquen les normes generals de procediment d'esta orde.  
Així mateix, també es justificarà l'ús de la subvenció concedida per mitjà del compliment de les normes sobre seguiment cientificotècnic. A estos efectes, s'haurà de presentar durant el primer trimestre de 2010, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.  
ANNEX XIII  
Ajudes per a la renovació de les estades de doctors   
en centres d'investigació d'excel·lència de la Comunitat Valenciana  
1. Finalitat  
La finalitat de la present convocatòria és la renovació de les ajudes per a estades de doctors en centres d'investigació d'excel·lència de la Comunitat Valenciana, concedides a l'empara de l'Orde d'11 d'octubre de 2006, del conseller d'Empresa, Universitat i Ciència.  
2. Duració de les ajudes  
Les ajudes a la renovació de la contractació es concediran inicialment pel període de duració que correspon a l'exercici 2009, fins a completar un període màxim de 24 mesos.  
3. Dotació de les ajudes   
La dotació d'estes ajudes serà la prevista en l'Orde d'11 d'octubre de 2006, del conseller d'Empresa, Universitat i Ciència, per la qual es convoquen ajudes per a estades de doctors en centres d'investigació d'excel·lència de la Comunitat Valenciana.  
4. Renovació  
El director general de Política Científica resoldrà les renovacions de les ajudes per a estades de doctors en centres d'investigació d'excel·lència de la Comunitat Valenciana concedides a l'empara de l'Orde d'11 d'octubre de 2006. La renovació estarà condicionada a l'existència de crèdit adequat i suficient en els pressupostos de la Generalitat corresponent exercici 2009.  
Requisits: L'entitat beneficiària haurà de presentar un imprés normalitzat de sol·licitud de renovació el qual anirà acompanyat de la documentació següent:  
a) Un informe sobre el treball d'investigació realitzat i els resultats obtinguts que incloga el pla de treball de l'any per al període que es demana la renovació.   
b) Un informe del responsable del projecte en el centre receptor que avalue el treball realitzat pel personal acollit a les ajudes i la necessitat de la renovació sol·licitada.  
c) Declaració responsable de continuar complint els requisits previstos la convocatòria.  
Termini: el termini de presentació de la sol·licitud de renovació serà de l'1 al 30 de novembre de 2008.  
5. Justificació de les subvencions  
La justificació de les ajudes es realitzarà d'acord amb el que s'establix en les normes generals de procediment i per un import de la subvenció concedida.  
Així mateix es justificarà l'ús de la subvenció concedida per mitjà del seguiment cientificotècnic. A estos efectes, s'haurà de presentar, en el termini màxim de tres mesos des de la finalització del projecte, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.